text:
Uzimisele ngokubuya uBenni
2012-11-30 14:02
Johannesburg - Isethenjwa somdlali we-Orlando Pirates uBenni McCarthy uthi useluleme ngokuphelele futhi uzimisele ngokunikwa ithuba abuyele enkundleni enze adume ngakho, kubika iKickOff.com.
UMcCarthy wadonseka imisipha ngesikhathi edlalela iqembu lesizwe libhekene neBrazil, eSao Paolo, mhlaka-7 Septhemba.
Kusukela lapho ubengadlali, uthi njengamanje uzizwa eluleme ngokuphelele futhi ukulungele ukunikwa ithuba.
"Kade ngalulama, bengiziqeqesha nabadlali. Ngizizwa ngisesimweni esifanele ukuthi ngingadlala enkundleni, ngilinde ithuba nje kuphela," kusho uMcCarthy, ebhala ku-website, yeqembu.
"Engingakusho ukuthi ngiyawazi umdlalo wami, ngiyakwazi ukukhanda amagoli. Ngizoqhubeka nokuzimisela ngenze okulindelekile kimi. Kade ngaliqala ibhola ngicabanga ukuthi ngiyazi ukuthi yini ekumele ngiyenze ukuze ngizothola ijezi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


c: text/html

text:
USexwale nowakwakhe bayahlukanisaComment on this story
INTATHELI YESOLEZWE
NGEMUVA kweminyaka ecela kwengu-20 uNgqongqoshe woMnyango wezokuHlaliswa kwaBantu, uMnuz Tokyo Sexwale nomkakhe, uNkk Judy Sexwale, beshadile, sebefake incwadi yesehlukaniso enkantolo.
USexwale uphumele obala ephephandabeni eliphuma ngeSonto, iSunday Times ngencwadi yesehlukaniso ayifake enkantolo lapho efuna kuqedwe ngomshado obuzoqeda iminyaka engu-20 namuhla.
USexwale encwadini efungelwe ebhalwe ngummeli wakhe, uphika izinsolo zokuhlukumeza umkakhe nokuthi nguyena imbangela yokuchitheka komshado.
Ummeli kaSexwale, uSolwazi Billy Gundelfinger, uthe bazochaza konke enkantolo ngezizathu eziholele ekupheleni komshado.
Ngakolunye uhlangothi ummeli wenkosikazi kaSexwale, uBeverley Clark, uthe uNkk Sexwale ubefisa lolu daba lokudivosa kwabo luphathwe ngesizotha kodwa lokhu ngeke kusenzeka ngenxa yokuthi uSexwale uyenqaba bafike esivumelwaneni sokuhlukaniselana ngezimpahla ngaphandle kokufaka izinkantolo emshadweni wabo ohlanganisa amafa.
UClark uthe uJudy ukholelwa wukuthi ubudlelwano bakhe noTokyo akubona obokunekelwa izwe. ngakolunye uhlangothi uGundelfinger uthe kuyadabukisa ukuthi uJudy ahubhuza amanga athi uthola amasentshana kuTokyo.
Ngokwencwadi esenkantolo uJudy ufuna umuzi obiza u-R70million, u-R3 million wokugcwalisa ifenisha, imoto ebiza u-R1 million ezoshintshwa njalo emva kweminyaka emihlanu, bese kuba u-R150 000 zinyanga zonke ukuze azinakekele.
Bobabili bamelwe ngabameli abahlonishwayo emacaleni esehlukaniso omtakabani kuleli.
Bashada ngo-1993 ngemuva kwesikhathi eside bethandana kusukela uSexwale esadonsa eRobben Island.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines

robotstxt: allowed

filter: keep


text:
I-Cope imise umgcinimafa wayo
2012-01-19 07:25
Johannesburg - UMgcinimafa weCongress of the People uHilda Ndude usemisiwe esikhundleni, kusho le nhlangano ngoLwesithathu, kubika iThe Times.
Abaholi abaphezulu baleli qembu benze lesi sinqumo emuva kokuthi uNdude eshone ezintangeni ngezinye izimali zeqembu, kusho iCope.
"UMosiuoa Lekota uphumele obala ngesimo sezimali ebesimhlupha kakhulu kuleli qembu," kusho le nhlangano.
Ebuzwa ukuthi ngabe uNdude uxoshiwe na, lowo oyibamba kwesikaNobhala Jikelele uLyndall Shope-Mafole uthe akusona isinqumo esingathathwa "ngabasehhovisi likazwelonke".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zimkhalele osolwa ngokubulala eKZN
2012-12-18 12:01
Durban - Lowo osolwa ngecala lokubulala nobesebalekelane nengalo yomthetho izinyanga ezine ukhalelwe ngamasongo kaSigonyela eNgwelezane ngaseMpangeni, kusho amaphoyisa aKwaZulu-Natal ngoLwesibili.
Lo msolwa, 20, uboshwe ngoMsombuluko ngemuva kwezinsolo zokuthi wadubula wabulala uNjabulo Zulu, 38, ehostela laKwaMashu ngoJulayi 29, kusho uCaptain Thulani Zwane.
UZulu wadutshulwa ngenhlamvu eyodwa ekhanda.
Amaphoyisa alunywe indlebe ngokuthi umsolwa useMtubatuba ukuyochitha amaholidi kaKhisimusi.
Uphenyo luholele amaphoyisa eNgwelezane, nokuyilapho eboshelwe khona.
Kulindeleke ukuthi avele eNkantolo yeMantshi yaseNtuzuma kungekudala ngacala lokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umfundi engozini eKZN
2011-10-18 11:35
Indhrannie Pillay and Ginisile Ndovela, The Witness
Pietermaritzburg - Umfana wesikole, 9, ushonile emuva kokuthi iveni abehamba ngayo itholana phezulu netekisi ngasesitobhini sebhasi kwaNgwabe eBhobhoyi ngoMsombuluko ekuseni, KwaZulu-Natal.
ULieutenant Colonel Zandra Wiid uthe imibiko eqhamuke endawnei yesehlakalo ngale ngozi ithe iveni ethutha izingane zesikole ingenwe yitekisi mahlanze.
"Kuthiwa iveni ibithatha ijika kuJesus Road ngesikhathi ingenwa yitekisi. Ingane ibe isilahleleka ngaphandle, yashona."
Kulimale abanye abagibeli abayisihlanu kule ngozi baphuthunyiswa eMurchison Hospital.
Kuvulwe icala lokubulala ngokungenhloso kanti akukaboshwa muntu.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- The Witness


text:
UPalacios enkingeni yesondlo
2012-12-10 12:04
Johannesburg - Sekuvele amahlazo athi owabe engumqeqeshi weBafana Bafana ne-Orlando Pirates, u-Augusto Palacios wakhulelisa owesifazane asebenza naye ngaphakathi eqenjini iPirates.
UPalacios oganelwe, ungumqondisi kuPirates Development
Academy, kuthiwa wakhulelisa owesifazane, ogama lakhe ligodliwe ngabeSunday World.
Kuthiwa phambilini uPalacios ubezikhokha zonke izindleko zendodana yakhe kodwa wama kusukela ngenyanga eyedlule.
UPalacios uqale waphika ukuthi waba nobudlelwano nalona wesifazane, kodwa kuthe uma ephekwa ngemibuzo waphuhluka ethi: "Ngesonto eledlule ngimnike u-R3 000. Imali ngiyifake ebhange."
"Angisoze ngaphika ingane engiyizalayo. Lokhu kwaba yiphutha."
Isihlobo zikamama wengane sikhulume nephephandaba sithi lona wesifazane uthwele kanzima.
"Uhlala eTembisa. Uyahluleka ukunakekela ingane eyedwa," kusho isihlobo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuboshwe aboMnyango wezokuThutha
2012-11-06 16:42
Johannesburg - UMnyango wezokuThutha uhambisana nophiko loKlebe, ubophe abasebenzi boMnyango abathathu abasolwa ngezenzo zenkohlakalo nokukhwabanisa, eGermiston, e-East Rand.
Izindaba ze-Eyewitness News zibike ukuthi izikhulu zithi lesi bekuyisiqalo, baningi abanye abasazokhalelwa ngamasongo kaSigonyela.
UMnyango ukanye nabeRoad Traffic Management Corporation bethule umkhankaso wokulwa nobugebengu nokuqedwa kwezimoto ezingekho sesimweni sokuba semgwaqeni.
Umholi wophenyo uBrett Monroe uthe izikhungo zokuhlolela ukushayela bezigcwele izimoto ezingekho esimweni esifanele, wathi kuthengiswa izitifiketi ezingumgunyathi, ikakhulu KwaZulu-Natal.
“Izimoto eziningi esifundazweni iGauteng, zinezimvume zokuba semgwaqeni ezingekho emthethweni. Iningi lazo yizimoto ezithwala umphakathi, zihamba phakathi kweGauteng neKwaZulu-Natal”
Abasolwa ababoshiwe bazobhekana necala lokukhwabanisa nelonkohlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Cape Town - Inkampani enkulukazi ekhiqiza i-platinum i-Anglo Platinum, ithi kungase kulahleke imisebenzi elinganiselwa ku-14 000 uma ivala amakheshi amane okusebenzela (shaft).
INkampani ikhala ngokwehla komsebenzi nokungabi khona kwenzuzo.
Inyunyana i-Association of Mineworkers and Construction Union ithi yonke into izokuma nse, uma kwenzeka inkampani igcina ithatha lesi sinqumo sokuvala iKhuseleka 1&2 neKhomanani 1&2.
Abafundi beZindaba News24, baphawula ngenhlekelele engase yehlakalele abasebenzi.USandile Ndadane
uthe: Leli yitulo lokuxosha abasebenzi ababetelekile.USiphamandla Manzini
uthe: Inkinga engiyibonayo lapha eNingizimu Afrika imibono nezinga lokucabanga kwabantu abasemazingeni aphansi, kubukeleka phansi.
Ukube iziphathimandla zezinkampani ziyahlangana nabasebenzi kuwona wonke amazinga aphanzi ngabe iziteleka azikho
.USiya Febzin Mthembu
uthe: Lesi yisikhathi sokuthi umqashi aziphindiselele kulaba ababeteleka onyakeni odlule, nokwenza izinkampani zalahlekelwe yinzuzo eningi.
UThabani Gwaja
uthe: Indlu emnyama kanti iyoyithola nini inkululeko?
Kumele silwe ngoba nentando yeningi bayilwela obabamkhulu kodwa namanje asikayitholi, kanjalo neziteleka azikezukuphela ngoba uma kuxoxwa akuvunyelwana. Kuze kuliwe, kuma kuphuma isixazululo, nokho ngalokho angigqugquzeli udlame.
UMaria Khosi Sithole
uthe: Abelungu abaziboni belingana nomuntu omnyama, lokhu abakwenzayo bakwenza ngamabomu.
Abasebenzi abateleke, siphelile isikhathi sokudlala angeke abalungu bayivale inkampani abadla ngayo.
UDerick Vumelani Mngomezulu
uthe: Ngokubona kwami bazodilizwa abasebenzi futhi ayikho into engenziwa uma imayini ithi ayisayenzi inzuzo.
Okubuhlungu yikho ukuthi kweminye imizi kuzolanjwa.
UNdumiso Mbeje
uthe: Kwanzima - Ngokwebhizinisi iziteleka zilahlekisela izinkampani ngenzuzo kodwa abaphathi bezinkampani yibo abaphoqa abasebenzi ukuthi bateleke.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Zenze ezibukwayo Iziqhaza zamanesiComment on this story
DELI MNCWABE
ebika eseGoli
BAHLANYISE izihlwele ngamazwi amtoti abahlengikazi ababili baKwaZulu-Natal abangenele ukuhlungwa kowamakhono iSA's Got Talent eqala ekupheleni kwale nyanga ku-e.tv.
UMbongeni Mavuso (25) waseSydenham noKhanyisa Mbuthu (28) waseMbali e-13 eMgungundlovu abakha iqembu Iziqhaza, bashukumise ihholo ebeligcwele phama e-Alex Theatre, eBraamfontein becula ngoMsombuluko.
Indlela okwenziwe ngayo ibethusile kwabona njengoba bethi yize bebezilungiselele kodwa kubadidile okwenziwe yizethameli namajaji.
“Namanje ngisaqhaqhazela, angiyikholwa indlela esamukelwe ngayo ngabantu nokuphawula kwamajaji ngathi,” kusho uMbongeni.
UMbongeni usebenza esibhedlela iKing George, eThekwini ophikweni lwezimo eziphuthumayo kanti uKhanyisa uyatetisa eNorthdale, eMgungundlovu.
Uma besho bathi bahlangane ekolishi lobuhlengikazi iMadadeni Nursing College, eNewcastle ngo 2008 besemthandazweni.
“Ngamuzwa ecula emthandazweni kanti naye ungilalele. Sahlangana kanjalo saziqeqesha, sabhala nenqwaba yezingoma,” kusho uKhanyisa.
Injabulo nokwethuka kwalaba izolo kube ngenxa yokuthi amajaji okunguKabelo Mabalane, Shado Twala no-Ian von Mermerty behlabeke umxhwele ngomculo wabo.
“INingizimu Afrika iya kude ngomculo wenu,” kusho uShadow.
UKabelo uveze ukuthi indima yomculo iwulambele umculo weZiqhaza ongowesintu oxube isiqgi sabaculi abanjengoCamagwini noSimphiwe Dana.
“Siyawudinga umculo wenu siwulambele kakhulu. Sikhathele umculo othi awufane,’’ kusho uKabelo.
Ukudlulela kwabo esigabeni esilandelayo kuzobanika ithuba lokuveza ikhono labo kuzwakale ngezingoma abathi bazibhalele bona.
ISA's Got Talent iqala ukukhonjiswa ku- e.tv ngoLwesine luka-Agasti 30 ngo-8.30 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe ongqondongqondo abadunayo
2012-11-06 16:42
Johannesburg - Kuboshwe abantu abayisishiyagalombili abasolwa ngokuba ngongqondongqondo ekudunweni kwezimoto okwenzeka ezindaweni ezihlanganisa iBerea neTheku, kusho amaphoyisa aKwaZulu-Natal.
Amaphoyisa alunywe indlebe azithela emotweni eyiDodge Journey, ebipakwe ngaphandle komuzi othize, imoto yadunwa KwaDabeka ngoMsombuluko, kusho okhulumela amaphoyisa uLietenant Colonel Jay Naicker.
"Bekungekho muntu kulo muzi, bekukhiywe nesango, amaphoyisa abe esecasha alinda abasolwa."
Kube sekungena imoto eyiVolkswagen Polo, ihamba abantu ababili, kuthe uma iseshwa kwatholakala ukuthi yebiwe eMbilo ngoLwesihlanu.
Abasolwa bebelokhu betheleka kulo muzi kanti bazithela phezu kwamaphoyisa, kutholakale inqwaba yezimoto ezebiwa eThekwini nasezindaweni ezakhelene nalo.
Umsolwa oyedwa ubanjwe nesibhamu esingekho emthethweni, uNaicker uthe amaphoyisa akholwa wukuthi abasolwa bayabandakanyeka ezehlakalweni eziningi zokuduna ezenzekale esifundazweni.
Abasolwa bazovela ngaphambi kweNkantolo yeMantshi eThekwini, maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amapholisa Angena Ngamandla Emahofisini eZESN
Amapholisa la abikwa abedinga izisebenzi zalinhlanganiso ezivela kwamanye amazwe ezisebenza zingelamaphepha ezinika limvumo.
Sithandekile Mhlanga
19.02.2013 19:19
WASHINGTON—
Amapholisa angene emahofisi enhlanganiso ezimeleyo ebona ngenhlelo zokhetho eye Zimbabwe Election Support Network, i-ZESN eHarare ngolweSibili ekuseni athatha amaphepha aqakathekileyo alinhlanganiso.
Igqwetha elimela i-ZESN uMnu. Harrison Nkomo utshele iStudio 7 ukuthi amapholisa angene ngamandla kumahofi la, ebulala ingxenye yomduli oduzane lentubeni.
Ungezelele wathi amapholisa la athi abedinga izisebenzi zalinhlanganiso ezivela kwamanye amazwe ezisebenza zingelamaphepha azinika limvumo.
UNkomo uphinde wathi amaphepha athethwe kulinhlanganiso asiwe enkambeni ye Harare Police Central Station njalo kwesatshelwa ukuthi engasetshenziswa ukwethesa amalunga alinhlanganiso icala.
Kubikwa kungabotshwanga muntu kulesisehlakalo njalo iStudio 7 ayenelisanga ukukhuluma lamapholisa ngaloludaba.
Eminye imbiko njalo ithi kulabantu abangaziwayo abangene emahofisini eZESN ngolwesibili njalo eMasvingo, bathatha imitshina yama computer lokunye.
UMnu. Effie Dlela-Ncube, umgcinisihlalo womanyano wenhlanganiso ezizimeleyo owoNational Association of Non-Governmental Organizations, iNango, uthi kusobala inhlanganiso ezizimeleyo sezihlukuluzwa ngaphambilini kokhetho ukwenzela ukuzenqabela ukufundisa abantu ngamalungelo abo.
Ingxoxo LoMnu. Effie-Dlela Ncube


text:
Uxolisile ‘umdlwenguli waku-Facebook’Comment on this story
Michelle Jones
OWESILISA olahlwe amacala okudlwengula nokusoconga abesifazane uThabo Bester obedume ngele-”Facebook Rapist” umangaze abaningi izolo ngesikhathi exolisa ngezenzo zakhe zobugebengu kodwa wathi akazi ukuthi wayezenzelani.
UBester ukhulume okokuqala selokhu aboshwa ngezigameko zokuholela abesifazane oPhathe ngenkundla yezokuxhumana nobegcina ngokubadlwengula ababulale.
Lo mlisa ugwetshwe iminyaka engu-50 yinkantolo yaseThekwini ngonyaka odlule ngaphambi kokuthi iJaji ebelibambile, uJudith Cloete, wenkantolo yaseWestern Cape ngoMsombuluko emthole enecala lokudlwengula, ukuphanga intokazi eyayimodela ingunobuhle uNksz Nomfundo Tyhulu (23) .
Kuzo zombili lezi zinkantolo obekuqulwa kuzo amacala akhe utholwe enamacala okubulala nokuphanga abesifazane abesuke ebawaka ngenkundla yezokuxhumana ebethembisa nemisebenzi yokumodela esezingeni.
Izolo uBester uvele enkantolo ngenhloso yokuthi kuncishiswe isigwebo sakhe nalapho ebefakaza ngakho konke okwenzeka ngesikhathi ebulala uNksz Tyhulu.
Ethula ubufakazi uthe ngesikhathi ehlangana noNksz Tyhulu ngoJanuwari wangonyaka odlule waba nobudlelwane obuhle obaholela ukuthi basondelane ngendlela engachazeki.
Uthe bake bahambela eKapa ngoSepthemba, baqasha nendawo yokulala, okuyinto eyenzeka ngaphambi kokuthi kuqubuke ingxabano eyasuka ngaphambi kokuthi balale.
Eqhuba uthe ezintathakusa wavuka waqonda ekhishini nalapho afika wathatha ummese ngenhloso yokuthi akwazi ukuthatha i-laptop neselula kaNksz Tyhulu.
Ngesikhathi ephendula imibuzo kammeli wakhe uPeter Burger, uBester ukhombise ukuzisola ngezinto azenza.
“Namanje angikwazi engangikwenza futhi ngizimisele ukuthwala izono zami. Ngaphandle kwalokho ngizizwa njengomuntu ongazi ukuthi wayenzani ngaleso sikhathi ikakhulukazi ngalesi sigameko saseKapa,” kusho uBester.
Ubekusho lokhu ekugcizelela ukuthi uNksz Tyhulu wayengumngani omkhulu wakhe kangangokuthi naye wayekholelwa kuye.
UBester ubuye wathi konke ayekwenza wayephoqwa yingcindezi ngenxa yokungabi namali yokuthi anakekele izingane zakhe ezintathu azithole komama abehlukene ezinezinyanga ezingu-18, eneminyaka emibili neneminyaka eyisikhombisa.
Emibuzweni abephonswa yona ngokuthi kungani abulala uNksz Tyhulu, uthe akazi ukuthi wayekwenzelani lokhu futhi uyaxolisa ngoba wayengakuhlelile kodwa kwazenzakakela nje.
UBester kuvela nokuthi wake waboshwa eneminyaka engu-17 ngenxa yakho ukweba nokuhlupha kodwa inkantolo yamnikeza isigwebo sokuthi agadwe ngunina ngoba iminyaka yayingamvumeli ukuthi aboshwe.
UMmeli kaBester uthe kumele ehliselwe isigwebo sakhe ngoba usemncane futhi nezingane zakhe zisencane.
Uzogwetshwa kusasa eKapa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Babambe umbhikisho eBamako
2012-10-12 10:03
Bamako - Izinkulungwane zabantu zibambe umbhikisho enhlokodolobha yaseMali, iBamako, ngenhloso yokuzama ukuphoqa amasosha kahulumeni ukuthi angenelele ekuhlakazeni izihonga zamaSulumane ezihlomile.
Ababhikishi bebethwele izingqwembe ezikhombisa ukweseka amasosha ezwe, uNdunankulu uCheick Modibo Diarra kanjalo ne-Economic Community of
West African States (Ecowas), okumanje ihlela ukwandisa isibalo samasosha azotshalwa kuleli lizwe.
Umbhikisho uza nje, iFrance ne-United Nations basanda kufaka ingcindezi ku-Ecowas ne-African Union, ithi azingapheli izinsuku ezingu-30 bengaqhamukile nohlelo lokubuyisa uzinzo enhla nezwe iMali.
Umthombo ongaphakathi ku-European Union, uthi i-EU ihlela ukwelekelela iMali ngokwandisa amasosha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kungase kuphenywe uNathi Mthethwa
2013-02-25 16:21
Johannesburg - UMvikeli woMphakathi uThuli Madonsela, uhlela ukuphenya uNgqongqoshe woMnyango wamaPhoyisa uNathi Mthethwa, ngezinsolo ezithi usebenzise budedengu amandla, kusho inhlangano i-AfriForum.
Isikhulu esiphezulu kwi-AfriForum u-Ernst Roets, uthi baziswe lezi zindaba bebhalelwe incwadi.
"Incwadi ibiyimpendulo esikhalazweni esafakwa yi-AfriForum, ikhala ngendlela uMthethwa aziphatha ngayo ngesikhathi kuqhubeka umbhikisho wabasemapulazini, owabe ungomhla lulunye kuDisemba 2012.
URoets uthi uMthethwa wathi imashi ayikho emthethweni, phezu kokuthi babekade belitholile ilungelo lokubhikisha.
"Ungqongqoshe washaya indiva isinqumo senkantolo esabe sigunyaza umbhikisho. Kwathunyelwa amaphoyisa ukuthi ayoqinisekisa ukuthula nokuphepha."
Inhlangano ithi uMthethwa wazama ukuvimba umbhikisho ekutheni uqhubeke.
Umkhulumeli kaMadosnela uKgalalelo Masibi, ukuqinisekisile ukuthi uMadonsela uzophenya ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akuqiniswe imithetho yemigwaqo - DA
2013-01-14 16:43
Johannesburg - Ukushona kwabantu abayisikhombisa abashone engozini yetekisi eMpumalanga, kuyizinkomba zokuthi ngempela kumele kuqine imithetho yomgwaqo, kusho iDemocratic Alliance.
"Siiyacela uMnyango wezekuPhepha koMphakathi ukanye noMnyango wezekuThutha, baqinise ukuphepha emigwaqeni, kungabi khona ukuchema nokwenzelela,” kusho ilungu le-DA ePhalamende u-Anthony Benadie.
Abantu abayisikhombisa bashonile ngesikhathi kwehla ingozi ngaseBalfour, ngoMsombuluko, ngesikhathi kuginqika itekisi emgwaqeni ongu-R23.
Okhulumela uMnyango wezokuPhepha koMphakathi esifundazweni, uMoeti Mmusi, uthe abantu abalimalile bangeniswe ezibhedlela iBalfour neHeidelberg.
UBenadie uthi indaba yokushona kwabantu emigwaqeni yaseMpumulanga, kumele isukunyelwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kulindelwe ushintsho eZimbabwe
2013-02-14 08:05
Harare, Zimbabwe - UMorgan Tsvangirai watakula iZimbabwe esiphithiphithini ngokujoyina uhulumeni wobumbano noMengameli Robert Mugabe, njengoba esazabalazela ukuholela izwe enkululekweni yentando yeningi.
Abantu bezwe bazovotela uMthethosisekelo ochitshiyelwe ngoMashi 16 – nokuyiwona obalulekile ngaphambi kokhetho lukazwelonke ngoJulayi, noluzoqeda ngohulumeni wobambiswano.
Uma konke kuhamba ngohlelo, uTsvangirai angase abe ngumengameli wesibili kusukela izwe lathola uzimele geqe ngo-1981.
UTsvangirai, nongumsunguli weMovement for Democratic Change (MDC), wavela njengosopolitiki onamandla ngeminyaka yawo-1990 ngesikhathi ehola umfelandawonye wabasebenzi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Basazothwala kanzima abashayeli ngophethiloli
2013-02-22 14:02
Johannesburg – Kubukeka sengathi abashayeli bezimoto basazoqhubeka nokudonsa kanzima njengona sekumenyezelwe okunye ukunyuka kukaphethiloli ngenyanga ezayo.
Ukuguquguquka kwentengo kaphethiloli usuku nosuku ngoJanuwari bekudalwa ukuntenga kwerandi uma liqhathaniswa nedola laseMelika, kanti uFebhuwari wona uze nokunyuka kwamanani kawoyela emhlabeni.
Ngenyanga eyedlule, uphethiloli unyuke ngo-41cents ilitha.
UMnyango wezokuMbiwa Phansi naMandla kulindeleke ukuthi unyuse uphethiloli ngo-75 cents ilitha kusukela ngoMashi 6.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-DA isamukele isinqumo se-Icasa
2012-12-07 14:42
Cape Town - I-DA isamukele isinqumo se-Icasa sokuphenya mayelana nokumiswa kwengxoxo ebizoba esiteshini iMetroFM mayelana nengqungquthela ye-ANC ezoba seMangaung ngoDisemba.
Ukusukuma ngokushesha kwe-Icasa kutshengisa ukuthi isifundile isifundo ngecala elafakwa yiFreedom of Expression Institute (FXI) nelaqala ngo-2007 laze laphela ngoNovemba ngonyaka odlule, kusho okhulumela iDemocratic Alliance uMarian Shinn ngoLwesihlanu.
"I-SABC yavuma ukuthi ukuziphatha kwabasebenzi bayo, kwaphambana nemithetho eyazibekela yona yokubika ngokungachemi," esho esitatimendeni.
"Sicela i-Independent Communications Authority of
SA (Icasa) ukuba ikhiphe lonke uhlu lwemigudu ezolandelwa kulolu phenyo nanokuthi bazobe bephenya ngani."
UShinn uthe kuncike ekutheni i-Icasa idedela muphi umbiko, ngalokho bazobe sebeyabona ukuthi uma kukhona okusele nabo njenge-DA bafake esabo isikhalazo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Yamukelwe eyamakhondomu ezikoleni
2012-10-11 08:07
Johannesburg - Isinqumo sikaNgqongqoshe woMnyango wezeMpilo u-Aaron Motsoaledi sokufaka amakhondomu ezikoleni samukelwe yiNational Association of People Living with HIV and Aids ngoLwesithathu.
UNobhala Jikelele weNapwa uMluleki Zazini uthe esitatimendeni kudingeka ukuthi isandulela ngculazi nengculazi uqobo kumele kulwisanwe nakho ngendlela ehlukile, okubalwa ukusatshalaliswa kwamakhondomu ezikoleni.
“Lokhu kuzosiza iNingizimu Afrika ukuba yehlise ngo-50% izigameko zabatheleleka ngaleli gciwane ngo-2016 bese kuvikela izimpilo zabantu abasha," kusho uZazini.
Amaqembu afana ne-African Christian
Democratic Party neNkatha Freedom Party bazwakalise ukuthi lo mnyakazo uzogqugquzela izingane ezisezincane ukuba zizibandakanye ocansini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UGcaba uphika ukwaziwa kwelethendaComment on this story
INTATHELI YESOLEZWE
UMSHANA kaMengameli Jacob Zuma useziphikile izinsolo zokuthi usebenzise ukwaziwa kwakhe kwezepolitiki ukuthola ingxenye yethenda yamabhasi elinganiselwa ku-R300 million ePort Shepstone.
Amaphepha angempelasonto aveze ukuthi uMnuz Mandla Gcaba (osesithombeni), obengumnikazi wamatekisi phambilini, uthe akahlanganise lutho nethenda enikwe Ugu Transport, inhlanganisela yebhizinisi u-80% wamavenge ayo angawosomatekisi, u-20% ngowabanikazi bamabhasi, okubalwa kubo nenkampani kaGcaba, Amandla Emicabango Trading.
Osekucasule abanye abanikazi bamabhasi ababefuna ukufaka izicelo zabo zale thenda wukuthi kuthiwa ayikhishwanga ngendlela ecacile.
UGcaba uthe ithenda izuzwe ngosomatekisi kodwa kwaba nenkinga base becelwa ukuthi basize.
UGcaba uthe wayengekho ngisho nokuba khona ngesikhathi kuqhubeka uhlelo lokunikezela ngale thenda.
Ebuzwa ukuthi kungani ithenda ingakhangiswanga, okhulumela uMasipala wasoGwini, uMnuz Sipho Khuzwayo, uthe uhlelo lwamabhasi luphethwe wuMnyango wezokuThutha. “Khuluma nabo.”
Okhulumela uMnyango wezokuThutha, uMnuz Kwanele Ncalane, uthe banenkontileka okuxoxiswene ngayo no-Gu Transport ebingadingi ukuthi baze bakhangise ngethenda.
Ngokombiko okhona iTansnat Africa kaGcaba yanikwa umsebenzi wokungamela amabhasi oMkhandlu weTheku.
Inkantolo yaveza ukuthi lokhu kwakungekho emthethweni. Ngaleso sizathu inkontileka yakhe isibuyekezwa njalo emva kwenyanga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Abatshayeli bezimota ezinkulu abe Zimbabwe abathwala impahla esuka kwele South Africa le Zimbabwe isiya kwele Democratic Republic of Congo (DRC) bathi osomabhizimusi bazalahlekelwa yimali enengi okumangalisayo nxa impi yabahlamuki be M23 ingaqhubeka.
Abatshayeli laba abakhulume besedolobheni le Lubumbashi eDRC bathi kusathule kuleyo ndawo loba nje impi le ibethusa.
Bathi uhulumende we DRC wethule umbiko othi abantu bengethuki ngoba ezalwisana le M23 ize iphele impi le.
Abatshayeli laba bathwala insimbi zokwemba emigodini, okwenjiweyo kwasekuhlolisiswa, inyama, inkukhu lokunye okutshiyeneyo.
Kulezimota ezinkulu ezifika inkulungwane ezedlula edolobheni le Lubumbashi ngelanga zisiya kwele DRC.
Umnu. Albert Ncube, omunye wabatshayela izimota lezi, uthi akwaziwa ukuthi impi le izamemetheka okunganani eDRC.
Ingxoxo Esiyenze LoMnu. Albert Ncube
Umnu. Nsinda Dube, omunye njalo umtshayeli wezimota ezinkulu ose DRC uthi balethemba lokuthi kabasoze bahlukuluzwe ngamalwecatsha eM23.
Ingxoxo Esiyenze LoMnu. Nsinda Dube


text:
Kugwilize umfana, 7, eLimpopo
2012-12-07 14:41
Polokwane - Umfanyana oneminyaka eyisikhombisa ubudala uminze eMamatsha Dam, eGa Moleopo, eLimpopo, kusho amaphoyisa esifundazwe.
ULesetja Tebogo Tjale ubedlala ngasedamini nabangani ababili ngabo-15:00 ngoLwesine, kusho uConstable Moses Molepo esitatimendeni.
Abangani bakaTjale babone sekudlule isikhathi ukuthi umngani wabo akasadlali nabo, unyamalele.
Babe sebehlaba umkhosi, izakhamuzi zabikela amaphoyisa.
Isidumbu sikaTjale sibe sesitholakala edamini.
Amaphoyisa avule idokodo ngokufa komuntu kwase kudonswa abazali ngezindlebe ukuba baqikelele ekutheni bayazigada izingane zabo ngaso sonke isikhathi.
- Landela
IzindabaNews24 kuTwitter
- SAPA


text:
Amaphoyisa asiphule umthunzi wezinkukhu
2012-12-24 10:48
Johannesburg - Noma ngabe ubani obecabanga ukuthi uzobhema insangu ePort Elizabeth, akavele akhohlwe, kulandela ukugasela kwamaphoyisa kuleya ndawo ngempelasonto.
Amaphoyisa asiphule izihlahla ezintathu zensangu athola nezikhwama ezimbili zayo kuleya ndawo, kusho okhulumela amaphoyisa aseMotherwell uWarrant
Officer Dumile Gwavu.
Uthe enye indoda iboshiwe ngesikhathi itholakala nensangu kwathi amabili atholakala nesidakamizwa sohlobo lwe-mandrax.
Kuboshwe abantu abangu-45 abebecwile ezinkambeni zikaFaro base badala isiphithiphithi emphakathini.
Abanye abantu baboshelwe ukweba, ukudlwengula namanye amacala ahlukene.
Kutholakale imimese engu-13 kubona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sisashubile isimo eDRC
2012-12-03 10:03
Mugunga Camp - Izikhulu zaseDemocratic Republic of Congo zithi sezinesiqiniseko sokuthi izimayini ezise dolobheni iGoma ziphephile, njengoba amaphekula eqembu i-M23, esephume aphela kule ndawo.
Amaphekula lawa angenisa eGoma, ngeSonto abonakale ephuma emayini, nokho kuke kwanuka umsizi ngesikhathi kuqhuma izibhamu, kuhlaselwa indawo ekhoselise abantu ngasemngceleni ongenela eRwanda.
Izikhulu ze-United Nations zithi kuvulwe amacala okuhlukumeza nawokudlwengulwa, konke lokhu kwenzeke eMugunga, la kukhoseliswe khona abantu abalinganiswelwa ku-35 000.
Ukuhlasela kuze emveni kwamahora ambalwa abe-M23 bephume edolobeni, lokhu kuqubule ukwesabela kokungazinzi kule ndawo.
"Kuhle ukuthi amasosha e-M23 asephumile, uMengameli uJoseph Kabila usezoqala alalele izikhalazo zabo," kusho isikhulu sikahulumeni uLambert Mende, etsela abezindaba ze-AFP.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Zibhajwe kweziwudlayo kobeshendeza umka muntu
2013-01-31 10:03
Johannesburg - INkantolo eNkulu ePitoli isiyalele indoda eyajola nowesifazane oshadile yathi kumele ahlawule umyeni weshende ngesamba esingu-R75 000.
Iphephandaba iThe star, libike lathi uJaji obambile uLouis Vorster utshele ummangalelwa uRenier Heine ukuthi akakhokhe nenzalo engu-15.5%, emalini yenhlawulo.
Ummangali ochazwe kuphela kwathiwa ngu-DJE Erasmus, utshele inkantolo ukuthi wayeshadile kumnandi, kwaze kwaba umkakhe uSune Erasmus, uyamshiya uyojola noHeine, ngo-2010.
U-Erasmus uthi unkosikazi wakhe wathola umsebenzi enkampanini eyenza imithi ngo-2009, wase ehlangana neshende lakhe eliyintatheli, esho etshela iphephandaba.
Ezama ukuziphendulela uHeine, utshele inkantolo ukuthi uSune wayengathokozile emshadweni wakhe, yize eyengakajoli naye.
Bobathathu laba bazibiza ngabazalwane benkolo yamaKrestu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uthule du uReddy ngayiboleka uZuma
2012-11-20 16:28
Durban - Usomabhizinisi waseThekwini uVivian Reddy ongumngani wokuqina kaMengameli uJacob Zuma, unqabile ukudalula ukuthi malini ayiboleka uZuma kuze ezolungisa umuzi wakhe oseNkandla.
"Engikwenza nomengameli akuhlangene nabanye abantu, kuphakathi kwethu sobabili. Angizimisele ukuthi ngidalule konke ngobudlelwano bethu, ngaphandle nje kokuqinisekisa imali engu-R500 000 eyavezwa ngesikhathi kuqhubeka icala lenkohlakalo likaShabir Shaik," kusho uReddy.
Ubufakazi obavela ngesikhathi kuqulwa icala lenkohlakalo likaShaik, baveza ukuthi uReddy wakhokha imali engu-R90 000, ekhokhela omunye wemizi kaZuma ngonyaka ka-2002.
UReddy uveze ukuthi uZuma wamkhokhela yonke imali abe emkweleta yona, wathi uphinde wamboleka enye imali yokulungiswa komuzi wakhe oseNkandla.
UShaik ubuzwe ngendima abe nayo ekwakhiweni komuzi waseNkandla wathi akukho nokuncane akufakile kulesi sakhiwo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amaphoyisa abulale umsolwa ePMB
2013-02-04 07:48
Pietermaritzburg - Owesilisa obesolwa ngokuba yisigebengu udutshulwe washona ngesikhathi kunempi yezulu lezandla nabakwasidlodlo eHilton, eMgungundlovu, ngeSonto ekuseni.
Okhulumela amaphoyisa uColonel Joey Jeevan uthe amaphoyisa eK-9 Unit abizwe ukuba ayolekelela onogada ababophe indoda etholakale namathuluzi okugqekeza imizi kuGroenekloof Road.
“Athe esampheka ngemibuzo, amaphoyisa abona iveni ihamba kulo mgwaqo ingawakhanyisile amalambu ase eyayijaha," kusho uJeevan.
Athe la madoda ahamba ngemoto ebona amaphoyisa amisa imoto acela empunzini.
“Kuthe kusenjalo omunye umsolwa wadubula ebhekise emaphoyiseni, nawo aphindisela kwashona oyedwa."
Amaphoyisa abe esethola ukuthi imoto yabasolwa okuyiFord Sierra emhlophe, beyebiwe ku-Alexandra Road ngoLwesithathu olwedlule.
- Landela
IzindabaNews24 kuTwitter
- The Witness


text:
UMandela ubeyijaji kokaMiss WorldComment on this story
UKE wathi ukukhohlwa yizinkinga zamakhosikazi akhe umzukulu kaNelson Mandela, uMandla Mandela, wanaka iziphalaphala zezintokazi ezingu-116 eziqhamuka emazweni ehlukene ngempelasonto.
UMandla ubeseChina lapho ebeyijaji likaMiss World, obubukiswa bukhoma ngoMgqibelo emhlabeni jikelele, okuwine kuwo intokazi yakhona eChina, uYu Wenxia.
Ngaphambi kokubonakala kuthelevishini kulo mqhudelwano uMandla ubesangundabuzekwayo kuleli. ngeledlule uphike ukuthi izalwa nguye indodana kankosikazi wakhe wesibili, u-Anais Grimaud.
Ushaqe abaningi kade edalula ukuthi usola omunye wabafowabo ngokumudla izithende wakhulelisa unkosikazi wakhe, osephindele kwelakubo e-Reunion.
Phezu kwalokhu unkosikazi wokuqala kaMandla, uTando Mabuna, uthe uMandla akanayo inzalo.
UMandla washada uTando ngo-2004, u-Anais washadwa ngo-2010, nyakenye washada uMbalenhle Makhathini.
Evela kuthelevishini eyijaji kuMiss World, uMandla ubebukeka engenankinga futhi eyincwasimende ngenkathi etshela umhlaba ukuthi uyaweseka lo mqhudelwano.
“Kumele sibaseke ngayo yonke indlela yikhona bezokwazi ukuthuthukisa imiphakathi abavela kuyo,” kusho uMandla.
Kulo mqhudelwano iNingizimu Afrika ibimelwe nguRemona Moodley, owaphuma isibili kuMiss South Africa, othe uke waxoxa noMandla ngaphambi komqhudelwano.
“Yebo ngikhulumile naye, uthe uzobe eqhakambisa iNingizimu Afrika ezethamelini,” kusho uMoodley.
Ukuwina kwentokazi yaseChina kulo mqhudelwano kwenze abanye bashaya amakhala bethi akuvamile ukuthi izwe okuyilona elingusokhaya womqhudelwano liphume phambili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kungase kuchitheke igazi eMangaung - Umhlaziyi
2012-11-21 14:05
Johannesburg - Izimpawu zokuchitheka kwegazi ezibonakala emagatsheni e-African National Congress zingase ziphinde zibonakale futhi uma iqembu lihlangana emhlanganweni wokuqokwa kobuholi eMangaung, kubika izindaba ze-Eyewitness News.
Imihlangano yeqembu ezifundazweni iphelezelwe yizehlakalo ezinokuchitheka kwegazi.
Umhlaziyi wezombusazwe uSomadoda Fikeni uthi lokhu kusengabonakala naseMangaung.
Kuthiwa ngenxa yezehlakalo ezinodlame, omunye oweseka iSekela likaMengameli uKgalema Motlanthe, useye ekubhaceni, kulindeleke ukuthi kuqiniswe kakhulu ezokuphepha engqungqutheleni yangenyanga ezayo.
Ezahlakalweni zodlame ezibonakele zihlanganisa ukuphazanyiswa komhlangano wokuqokwa kobuholi, obubanjelwe eKurhuleni, kuthiwa amalungu ayefuna ukuphakamisa igama likaMotlanthe.
EVereeniging nakhona kwabikwa izehlakalo zokuphazanyiswa komhlangano, umhlangano wokuqokwa kobuholi wango-2007, wagxekwa ngokuba namalungu angalawuleki.
“Nakanjani ziyoba khona izehlakalo zokungaziphathi ngendlela kwamalungu, njengoba kwabonakala nasePolokwane – Uma lokho bengakulawuli, kungenzeka kubanjwanwe ngezandla."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UJele uzoqala umdlalo neChippa
2012-12-05 12:03
Johannesburg - Umdlali wasemuva we-Orlando Pirates uHappy Jele, uzobonakala umdlalo uqala, phakathi kwezakhe neChippa United, ngemuva kwesikhathi esingunyaka engadlali.
Umdlalo uzobanjelwa e-Athlone Stadium, eKapa, ngo-19:30.
UMagents wagcina ukubonakala enkundleni eqala umdlalo ngomhlaka-19 Novemba 2011, ngaphambi kokuthi alimale.
Abezindaba zeKickOff.com baqinisekise ukuthi lo mdlali oneminyaka engu-25 ubudala, usayine inkontileka entsha yeminyaka emithathu neBhakabhaka.
Umqeqeshi uRoger De
Sa uzoshintsha umdlalo wakhe ngokuqalisa uJele, njengoba kumiswe uSiyabonga Sangweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Bathini ngamaphuphu ezikhova amashaComment on this story
NQOBILE MASIMULA
YAMUKELWE ngemibono ehlukene imali entsha engamaphepha enobuso bukaMengameli wokuqala wentando yabantu, uDkt Nelson Mandela, eqale ngoLwesibili ukusatshalaliselwa umphakathi.
Inobuso bukaMandela ngaphambili bese ngemuva iba nezithombe zezilwane ezinhlanu ezinkulu ezitholakala kuleli.
Izikhulu zebhange lombuso zithe kunezinto ezintathu okumele ziqashelwe ngabantu kule mali entsha: Ukubukeka kwayo, ukuyizwa ngeminwe, nokuyitshekisa.
Isolezwe like lehla lanyuka emigwqweni yaseThekwini lithola imibono yabantu ngale mali okuhloswe ngayo ukuhlonipha uMandela ngegalelo lakhe ekulweleni iNingizimu Afrika.
UMnuz Seaman Shange, waseSeaview, uthe kumele ngabe kade yenziwa le mali ngoba le yakuqala igcwele izilwane nokwenza kubukeke sengathi izwe liphethwe yizilwane. “Kuhle ukuthi ibe neqhawe elinguMandela ngoba uMengameli wethu wentando yabantu,” usho kanje.
UMnuz Muzi Mdakane, waseNewlands East, uthe: “Izosusa umsindo le mali ngoba nabanye oMengameli bazofuna kufakwe ubuso babo emalini kodwa ngaphandle kwalokho awukho umehluko otheni ngoba amandla ayo asafana.”
UNksz Linn Mathebula, waseBotanic Gardens, uthe yena akayithandisisi kahle ngenxa yephepha layo eliqinile kunaleli le mali ebivele ikhona. “Ngendlela egqame ngayo sengathi no-inki okubhalwe ngawo uyaphumela futhi nephepha akusilona leli esilijwayele,” kusho uNksz Mathebula.
UMnuz Nhlanhla Dladla, waseMlazi, uthe ngabe kungcono ukuba ayishintshwanga kakhulu kunalokho kufakwe isithombe sikaMandela kule mali ebivele ikhona. “Baningi abazozama ukukokotela le mali futhi indlela eyakhiwe ngayo iyathusa ngoba sengathi ngeyasemazweni anjengoZimbabwe,” kusho uDladla efa yinsini.
UNkk Smangele Mpungose, waseNtuzuma, uthe akukho okuhlukile kule mali, kuphela kwenziwe izinguquko lapha nalaphaya. “Vele izinguquko zihlezi zenzeka, nale mali kuzomele siyamukele ize ijwayeleke,” usho kanje.
UNksz Nosihle Shandu, wasehhostela labesifazane, iThokoza, usincome kakhulu isenzo sebhange Lombuso sokufaka ubuso bukaMandela kule mali engamaphepha. “Yinhle kakhulu, ikakhulukazi njengoba inesithombe sikaTata uMandela. Akekho phela ongazi ukuthi wasilwela ukuze sikhululeke, bekumele ahlonishwe ngalolu hlobo,” kusho le ntokazi.
Kuphinde kwaqwashiswa abantu ngezinto okumele baziqaphele ukuze baqinisekise ukuthi baphethe imali yangempela.
UMnuz Hlengani Mathebula oyisikhulu kwezokuxhumana kuleli bhange, uthe banxusa umphakathi ukuthi uzijwayeze nezimpawu zokuphepha zemali entsha ezosebenza kanye neyakudala.
“Sinesiqiniseko sokuthi konke kuzohamba ngendlela ngoba siqale ngokuwuqwashisa umphakathi ngaphambi kokuthi isatshalaliswe,” kusho uMathebula.
Uma uyiphakamisela ekukhanyeni le mali, kufanele ubone umfanekiso oyisithunzi sikaNelson Mandela ngakwesobunxele, kanti isilwane esingemuva kwemali sizobonakala njengophawu oluyi-see through uma usibheka ngaphambili.
Uma uyithinta ngeminwe kufanele uzwe ukuphakama phezu komfanekiso kaMandela, emagameni athi “ South African Reserve Bank, nasophawini lwe-Coat of Arms. Uma itshekiswa kufanele ubone umugqa wokuphepha oguqukayo ube ngumbala waleyo mali eyiphepha kanti u-inki okubhalwe ngawo inombolo yemali engu-R10 noR20 uyashintsha bese kuthi okubhalwe ngawo u-R50, R100, no-R200 wona ushintshe umbala oyi-spark.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMorsi ubeke usuku lokhetho
2013-02-22 14:02
Cairo - UMengameli wase-Egypt uMohammed Morsi usephakamise ukuthi kubanjwe ukhetho lokuqoka isiShayamthetho ngo-Ephreli.
Ukusho lokhu ngemizamo yokuthulisa udlambedlu oluqhubeka emigwaqeni yezwe.
UMorsi uthembise izwe ukuthi ukhetho luzoba ngo-Ephreli 27, kuthi umzuliswano wokugcina ube ngoJuni.
Kulesi sethembiso, uMorsi uthe isiShayamthetho sobe sesiqala ukusebenza ngoJulayi 6.
Kusukela kwakhishwa ngendluzula uMengameli Hosni Mubarak ngesikhathi kuvukelwa uMbuso ngo-2011, izwe alikaze lizinze.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
ITopiya ilahle ngecala abashomene ne-Al Qaeda
2013-01-01 15:50
Addis Ababa - Inkantolo e-Ethiopia, ilahle ngecala abantu abayishumi ekutholakale ukuthi banobudlwelwano neqembu lamaphekula i-Al-Qaeda.
"Sibathole benamacala," kusho iJaji uBahru Darcha.
Laba bahlanganisa noyedwa odabuka eKenya, baboshwa ngenyanga ka-Epreli, bethweswa amacala ngaphansi komthetho ngamaphekula.
Bekungokokuqala izwe laseTopiya liqula icala elihlobene ne-Al-Qaeda.
Bonke abasolwa balivumile icala, ngaphandle kowaseKenya, bonke kulindeleke bagwetshwe mhlaka-15 Januwari.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kube yibhadi ukudubulana kwamaphoyisa - Phiyega
2013-01-15 14:07
Pretoria - Ukudutshulwa kubulawe iphoyisa - nebekucatshangwa ukuthi liyisigebengu eHillbrow -- kube yibhadi elikhulu, kusho uKhomishana wamaPhoyisa uRiah Phiyega ngoLwesibili.
"Konke okwenzekile kube yibhadi nje ngoba amaphoyisa abezama ukwenza umsebenzi wawo," kusho uPhiyega ePitoli.
"Thina maphoyisa asibona abantu abathanda ukudlala ngezibhamu."
Uthi amaphoyisa enza umsebenzi wokuqinisekisa ukuphepha kuleli.
NgoMsombuluko, iphoyisa lidutshulwe ngelinye ebelicabanga ukuthi yisigebengu.
Kube sekuboshwa umsolwa oyedwa kwathi abanye ababili babaleka, kusho uLieutenant Colonel Lungelo Dlamini.
Amaphoyisa abe esejaha la basolwa ngezinyawo, kanti abengayigqokile imifaniswano.
Abe esehlangana namanye amaphoyisa acabange ukuthi ayizigebengu, ase awadubula.
Kube sekushona elilodwa kwathi elinye lalimala.
I-Independent Police Investigative Directorate izophenya ngalesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UTutu uzobonana noSuu Kyi
2013-02-26 12:01
Yangon - U-Archbishop Desmond Tutu uzohlangana nalowo owanqoba iNobel Peace Prize u-Aung San Suu Kyi ngoLwesibili, kusho iqembu lakhe, ngesikhathi evakashele eMyanmar.
UTutu ufike kuleliya lizwe ngoMsombuluko, ngokusho komthombo osondelene neqembu likaSuu Kyi iNational League for Democracy (NLD).
"Uhlangane nezinye zeziboshwa zezombusazwe ekuseni namhlanje. UDaw Suu uzohlangana noTutu eYangon namhlanje ntambama -- uzobuya eNaypyidaw ukuzohlangna naye," usho kanje. IDaw igama elisho inhlonipho eMyanmar.
Uhulumeni waseMyanmar ukuqinisekisile ukuhambela kukaTutu wathi uzophinde ahambele nezindawo zezivakashi, kuhlanganisa iBagan Temple Complex ne-Inle Lake eseShan state, ngaphambi kokuba ahambe ngesikebhe alibhekise e-India ngoMashi 1.
Inxusa laseMelika lithe uTutu uzokwethula inkulumo e-American Centre eYangon ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Abajeze kanzima abashayela bedle amponjwana - IFP
2013-01-04 09:00
Johannesburg - Iqembu iNkatha Freedom party lithi kumele baphucwe izincwadi zokushayela laba ababanjwa beshayela bedle amanzi amponjwana.
"Kuyethusa ukuthi kungathiwa sekushone abantu abangaphezu kuka-1 279 emgaqweni yaseNingizimu Afrika, kungakapheli ngisho isikhathi samaholidi, kusho umkhulumeli weqembu uVelaphi Ndlovu.
Izibalo lezi zidedelwe ngabakwaRoad Traffic Management Corporation, ngoLwesine.
UNdlovu uthi kumele abashayeli ababanjwa beshayela bephuzile, baphucwe izincwadi zingaphinde zivuselelwe, uthi akumele bavunyelwe ukuthi baphinde bashayele imoto.
UMnyango wezokuThutha wabika ngoLwesithathu wathi sekuboshwe abashayeli abangaphezu kuka-2 100, ababanjwa beshayela bephuzile, kusukela mhla ka-1 Disemba.
"Iqembu lifuna amaphoyisa omgwaqo ayeke ukucasha emahlathini ngoba ehlose ukubamba abantu abashayela ngesivinini esiphezulu...umphakathi ungasizakala kangcono uma amaphoyisa engacashi, kwazeke nje ukuthi akhona,” kusho uNdlovu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kutholakale usana lulahliwe
2012-12-19 07:57
Durban - Kutholakale usana luntshingwe eceleni komgwaqo eWestville, ngaphandle kweTheku, kusho abezimo eziphuthumayo.
“Ingane ihloliwe kwatholakala ukuthi ibinokushiswa yilanga okuncane nje ebusweni kanti iphila saka. Ibe isiphuthunyiswa eLife Westville Hospital ukuze iyothola olunye usizo lwezempilo," kusho okhulumela abakwa-ER24
uDerrick Banks.
Uthe le ngane itholwe eceleni komgwaqo.
“Bezikhona izikhulu zomthetho endaweni yesigameko njengoba zithembise ngokuphenya ngalesi sigameko."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IKapa lizosingatha oweBafana
2013-02-20 10:05
Cape Town - UMkhandlu waseKapa uzosingatha umdlalo wokuhlungelwa iNdebe yoMhlaba ka-2014 nozoba phakathi kweBafana Bafana neCentral African Republic
ngenyanga ezayo, kubike iCape Argus ngoLwesithathu.
Lo mdlalo uzodlalelwa eCape Town Stadium ngoMashi 23.
IMeya uPatricia de Lille uncokole emhlanganweni wathi idolobha lizovuma ukusingatha lo mdlalo "ngaphansi kombandela wokuthi iBafana ithembise ukufaka amagoli amaningi".
Lowo oyilungu lekomidi yezokuvakasha, imicimbi nezokumaketha, uGrant Pascoe, utshele iphephandaba ukuthi iSA Football Association ichazekile ngenkundla yezemidlalo nangokwesekwa okwatholwa yiBafana ngesikhathi idlala neNorway ngoJanuwari.
"Kuzobiza imali ebalelwa ku-R3.1 million ukusingatha lo mdlalo," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IBafana inyukile ohlwini lweFifa
2012-05-09 14:44
Johannesburg - Iqembu lesizwe kuleli iBafana Bafana inyuke izikhawu ezine ohlwini lweFifa lwakamuva njengoba isimi kunombolo 67, kusho umbiko ngoLwesithathu.
IBafana, engakaze idlale mdlalo kusukela yadlala ngokulingana kungenamagoli neSenegal eThekwini ngoFebhuwari, inyukile isuka kunombolo 71 ngo-Ephreli.
Iphinde yanyuka kanye yaba ngaphezu kweGuinea, yaba ngunombolo 14 emaqenjini ase-Afrika.
Njengoba ingakaze iwine emidlalweni eyisithupha yokugcina, iBafana izobhekana ne-Ethiopia emdlalweni wokuhlungelwa eyeNdebe yoMhlaba eRustenburg ngoJuni 3.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Siyazifela ngemfuyo isilomo seBafanaComment on this story
FANELESIBONGE BENGU
UMDLALI weBafana Bafana uSiyabonga “Nsimbi” Sangweni (31) useziphendule intandokazi ngisho nakulabo abangawunaki umdlalo kanobhutshuzwayo ngamagoli amqoka awashayele iqembu lesizwe ku-Africa Cup of Nations (Afcon), elinye lawo eliweze elakuleli langena kuma-quarterfinal alo mqhudelwano.
Ngaphandle kokujabulisa abalandeli uma esenkundleni, uSangweni uyazifela ngomndeni wakhe nomhlambi wakhe wemfuyo angenzi iphutha lokungayi koyibheka uma ethola ikhefu entweni ayithandayo nemakhele le mfuyo, ibhola.
Nangesikhathi iBafana inikwa ikhefu elincane emshikashikeni we-Afcon, uNsimbi unikele ekhaya eDondotha, eMpangeni wayohlola isimo.
Lo mdlali owathengwa i-Orlando Pirates kuGolden Arrows unezinkomo ezingu-34, izimbuzi ezingu 56, izinja, izinkukhu namajuba.
“Ngeholo lami lokuqala kwi-Arrows ngathenga inkomo nembuzi. Ekhaya yayikhona imfuyo phambilini kodwa yafa enye yadayiswa,” kusho uNsimbi.
Izinkomo zale nsizwa ziyayisiza njengoba isanda kuzikhipha iyolobola ingoduso yayo engathandanga ukuyidalula igama layo.
“Umuntu wami ngowaseWitbank, eMpumalanga kanti sahlangana khona ekuhambeni. Kuthiwa unyawo alunampumulo. Ezinye izinkomo ezinhlanu ngizikhiphe ngithenga ingane yami yentombazane. Kusashoda ezinye ezimbili nje,” kusho uNsimbi.
UNsimbi ongubaba wezingane ezintathu uSipho (10), Thabi (6) no-Ayabonga (3), uthe zingase ziwushaye ngasekupheleni konyaka kodwa usuku abakalunqumi nothandiweyo wakhe.
Uthe ungumuntu okukhonzile ukuya ekhaya lapho khona akhe isithabathaba somuzi aziphumulela kuwo ngokubuka ithelevishini noma adlale umculo ikakhulukazi umasikandi.
Lo mdlali akagcini kuphela ngokuba nemfuyo kodwa ungusomabhizinisi njengoba enekilabhu yebhola edlala esigabeni se-SAB, iSiyabangena FC, amatekisi amabili ahambela eMpangeni, ithilomu nendawo edayisa iziphuzo zokucima ukoma.
Njengoba iBafana Bafana imatasa ilungiselela umdlalo wama-quarter-final osekudayiswe wonke amathikithi awo lapho izobhekana khona neMali, eMoses Mabhida Stadium ngoMgqibelo ngo 8.30 ebusuku, uthole isikhashana esincane ngoMsombuluko ukuyobona umndeni nemfuyo yakhe.
Etheleka emagcekeni akubo kube yinjabulo yodwa emndenini wakhe ohlanganisa nobabekazi wakhe u-Ana Sangweni ovele wamanga.
Udadewabo osanda kuphothula iziqu ze-Marketing eMangosuthu University of Technology, uNqo, uthe uNsimbi uwusizo olukhulu kubo nezingane zakwabo njengoba bengu-10 sebebonke.
Abazali sebadlula emhlabeni, kwaqala uyise u-Osborne owashona ngo-1997 kwalandela unina uDudu owashona ngo-2009.
UNqo uthe bebembuka bewumndeni nomakhelwane ngesikhathi iBafana Bafana idlala neMorocco ngeSonto lapho uNsimbi eshaye khona igoli lokulinganisa nokwenze umdlalo waphela zibambene ngo 2-2.
“Besinethemba lokuthi uzolishaya igoli nangempela wenza njalo. Usijabulise kakhulu siwumndeni,” kusho uNqo.
Umndeni wakwaSangweni uthanda ibhola njengoba abafowabo uMandla (24) engunozinti waMaZulu FC kanti uThami (23) yena edlalela iMamelodi Sundowns.
Njengendlela yokusiza umphakathi, uNsimbi uthe uhlela umqhudelwano webhola ozodlala ngePhasika eDondotha.
“Ibhola kumele livuselelwe ezikoleni ngoba yilapho liqala khona. Yingakho nami lo mqhudelwano wami kuzobe kuncintisana kuwo izikole. Kuqala ibhola sasilidlala usuku lonke kanti igenge yamanje isilibala yi-playstation notshwala,” kusho uNsimbi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe izintatheli eNigeria
2013-02-12 14:02
Kano - Amaphoyisa asenyakatho neNigeria athi asebophe izintatheli zomsakazo ezintathu kulandela ukubulawa kwabantu abangu-9 abebegomela isifo sovendle, athi inkulumompikiswano yazo eyayidlala emsakazweni yiyona edale lokhu kuhlasela.
UKhomishana wamaPhoyisa aseKano u-Ibrahim Idris ngoLwesibili uthe izintatheli, ezisebenzela iWazobia FM, zizobekwa icala lokuba nesandla ekubulaleni okwenziwe ngoLwesihlanu.
Izikhulu zomsakazo azitholakalanga ukuba ziphawule.
Umsakazo wadlala uhlelo ngesonto eledlule, uchaza ngendlela enye intatheli ebanjwe ngayo ngesihluku yizikhulu zikahulumeni ngesikhathi iqopha owesilisa obenqaba ukuba izingane zakhe zigonywe.
Umsakazo ngokuhamba kwesikhathi waphinde wadingida udaba olungamahebezi, lokuthi umgomo wenza izingane zabantombazane zingazali.
Izwe laseNigeria lingelinye lamazwe amathathu asakhungethwe yisifo sovendle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Unqunyelwe ukucwiyelwa umuthi - Umndeni
2013-02-05 12:02
Happy Mnguni noGiyani Shivambo, Daily Sun
Johannesburg - Kube yimpelasonto enzima emndenini ka-Emmanuel, 12, ukhulekela ukuthi abuye ephephile, kodwa kujike kwamuncu sebezwa ukuthi kunesidumbu esitholakele ngoMsombuluko.
Besikhishwe amehlo, isitho sangasese nezinye izitho zomzimba.
Yize lesi sidumbu bese sicwiywe singasabonakali kahle, umfowabo kamufi nobekhungathekile, uTshepo Manyane, uthe unesiqiniseko sokuthi isisdumbu lesi ngesikamfowabo.
“Ngiyawubona umzimba wakhe nesitayela asigunde ekhanda ukuthi nguye,” esho etshela iDaily Sun.
“Kodwa amaphoyisa athe azokwenza ulibofuzo ukuqinisekisa ukuthi asingcwabi isidumbu ekungesiso esethu."
NgoLwesithathu, umndeni wathola umyalezo othi umufi, u-Emmanuel Manyane, unyamalale emfuleni iKlip River, eKurhuleni.
Owamaphoyisa uCaptain Mega Ndobe, uthe isidumbu lesi sitholakale buqamama nalapho kubikwa ukuthi umfana lo uduke khona.
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Kuboshwe abashaye iphoyisa libalamula
2013-02-14 08:13
Klerksdorp – Kuboshwe amadoda amabili ngokushaya iphoyisa eKlerksdorp, nokuphethe ngokuthi likhishwe iso, kusho amaphoyisa aseNorth West.
UBrigadier Thulani Ngubane uthe la madoda aboshwe ngesikhathi kugaselwa emakubo eKanana.
Iphoyisa leli, liyilungu loKlebe, belihamba ngemoto yomsebenzi ngesikhathi libona amadoda amabili elwa ngoLwesine.
Lithe liyalamula, amadoda ajikela lona alishaya ngezagila.
Bathathe amaselula ephoyisa, iketela, inkomishi, imali nebhulukwe ngaphambi kokubaleka ngemoto yohlobo lweFord XR3 ebomvu.
“Iphoyisa libe seliya ekhaya liyothatha izingubo lase liya eLife Anncron Clinic,” kusho uNgubane.
Iso lalo belilimele kabi kwadingeka ukuthi likhishwe.
Abasolwa bazovela eNkantolo yeMantshi yaseKlerksdorp ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umlilo uvale ngehlahla emndenini e-E Cape
2011-07-28 07:44
Johannesburg - Amaphoyisa ngoLwesine athe kushone umndeni, obunamalungu amane, ngesikhathi umjondolo abebehlala kuwo wokheleka ngomlilo belele eNgcobo, e-Eastern Cape.
"Sikholelwa ekutheni lo mlilo udalwe yi-heater kule nhlekelele eyenzeke ngoLwesithathu ebusuku," kusho uLieutenant Colonel Mzukisi Fatyela.
Uthe lo mjondolo waseMaxelegwini ushe ngezithuba zawo-11 ebusuku. Ngaphakathi bekukhona owesifazane, 55, indodakazi yakhe, 30, umfana, 15, nentombazanyana ena-8 ubudala.
"Omakhelwane bawubone lo mlilo kungasekho okutheni abebengakwenza," kusho uFatyela.
- Landela IzindabaNews24 kuTwitter
- SAPA


text:
Kuboshwe izithandani ngelokudlwengula
2013-02-21 07:50
Limpopo - Indoda yaseLimpopo nonkosikazi wayo balale bebaliwe mayelana nokudlwengulwa kwengane, 12, endaweni yaseMashishimale, eNamakgale, kusho amaphoyisa aseLimpopo.
UBrigadier Hangwani Mulaudzi uthe amaphoyisa aziswe ngalesi sigameko nguthisha womntwana ngoLwesibili.
Ingane ibe isiyiswa esibhedlela nalapho kufike kwaqinisekiswa ukuthi idlwenguliwe.
“Uthisha ubekhathazekile ngendlela ingane ibiyiyo wase eyibizela emnyango,” kusho uMulaudzi.
Amaphoyisa abe esebabela emzini walezi zithandani abopha ubaba wale ngane ongayizali, 36, nomama wayo, 29.
“Owesifazane uvumile ukuthi ubazi ngokudlwengulwa kwengane," esho.
Kusolakala ukuthi le ndoda yaqala ngo-2011 ukuzitika ngale ngane.
- Landela
IzindabaNews24 kuTwitter
- SAPA


text:
UNgobeni ucela usizo lomphakathi ngolwaKwaMashu
2012-12-03 08:15
Durban - UKhomishana wamaPhoyisa KwaZulu-Natal uMmamonnye Ngobeni usecele umphakathi ukuba usebenzisane naye ekukhishweni kwezikhali ehostela laKwaMashu, nelihlaselwe wudlame.
Leli hostela, nelidume kakhulu ngokuba yisizinda sezikhali, kamuva nje liyindawo yodlame lwezombusazwe, njengoba zanda izigameko zodlame phakathi kweNkatha Freedom Party neqembu elingamahlubuka iNational Freedom Party.
Yize isimo sizinzile uma siqhathaniswa nesangesonto eledlule, nalapho kwadutshulwana khona kwacekelwa phansi nezimoto, kusenokusabela ukuthi kungase kubheduke olunye udlame ngoLwesithathu uma sekukhishwa imiphumela yokhetho lokuchibiyela.
Ekhuluma neSunday Tribune
kuleli hostela, uNgobeni uthe unethemba lokuthi amaphoyisa ajutshwe kule ndawo azowenza ngendlela umsebenzi wokugcina ukuthula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Iyaxega phambili iBafana - Tovey
2013-01-10 09:01
Johannesburg - Owabe engukaputeni weqembu lesizwe iBafana Bafana, uNeil Tovey, uthi iBafana Bafana kumele ibe nomnyakazo ewenzayo phambili, kuze izokwazi ukuhlakaza udonga lwezimbangi zayo.
INingizimu Afrika ibibonakala idlala kahle ngesikhathi ibhekene neNorway, emdlalweni wayo obanjelwe eCape Town Stadium ngoLwesibili ebusuku, kodwa yagcina idliwa ngelilodwa eqandeni.
UTovey owayehola iqembu elathatha i-Afcon ngo-1996, uthi ubone ithembisa kakhulu iBafana, kulo mdlalo wayo wakamuva.
"Kunezimpawu ezinhle nezimbi ezigqame emdlalweni, ngiyakholwa noGordon Igesund uzibonile lezi zimpawu engikhuluma ngazo."
"Abafana babe namathuba amaningi, kuhle lokho. Ngicabanga ukuthi kunezinqumo ezingazinhle nokho ezithe zathathwa," kusho le nkakha eyake yagijima kumaZulu nakuKaizer Chiefs.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sebeyaziwa abashone kuphahlazeka indiza
2013-01-02 07:25
Johannesburg - Adedelwe amagama abantu ababili abashone kuphahlazeka indiza encane eLimpopo ngoLwesibili.
Abashonile ngoJan Horn, 42, noHebert Hancke, 60, kusho uLieutenant Colonel Ronel Otto,etshela abezindaba zeSapa.
Laba bashone ngesikhathi kugqamuka umlilo ebhanoyini elincane ebebegibele kulo, ingozi yenzeke ePhalaborwa, ngemuva nje kokuthi indiza isuke emhlabathini.
Kuzophenywa ngale ngozi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Babulawe badliwa eBrazil
2012-06-06 12:58
Pernambuso - Abantu base-Brazil abathathu sebebekwe icala lokubulala
abesifazane abathathu nokudla inyama yabo njengenxenye yokuhlanza imimoya yabo
kanye nokulawula isibalo sokukhula kwabantu, kusho amaphoyisa.
Amaphoyisa
ngoLwesibili avulele laba abathathu icala – okuyizithandani kanye nowesifazane.
Abasolwa kuthiwa babulala abesifazane abaneminyaka ephakathi kuka-17 no-31
ngo-2008 nango-2012 esifundeni sasePernambuso.
“Labasolwa bavumile ukuthi
bayidla inyama yalaba abashona,” kusho okhulumela amaphoyisa uPaulo Berenguer
kwabezindaba, oqhube ngokuthi kusaphenywa ukuthi labasolwa bayabandakanyeka
yini kwamanye amacala okubulala.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kulindelwe imiphumela yokhetho eGhana
2012-12-10 07:28
Accra - Abantu baseGhana bayibheke ngabomvu imiphumela yokhetho lobumengameli, njengoba kuke kwabheda imishini, kanti izikhulu zinethemba lokuthi lokhu ngeke kuphazamise kakhulu futhi ngeke kubeke engcupheni umbuso wentambo yeningi.
Inhlangano yabezindaba yendawo iveze lowo oqhoqhobele lesi sikhundla uJohn Dramani Mahama njengayena muntu ohamba phambili ngamavoti ngeSonto, nokuphikisa imibiko yeqembu lembangi yakhe uNana Akufo-Addo.
“Angifuni ukuzwa ngabanye abantu, kepha ngilindele ukuzwa ngekhomishana eyongamele ukhetho," kusho uGodwin Gone, 42, noyisakhamuzi.
Intando yabantu kuleli lizwe iyisibonelo kwamanye amazwe ase-Afrika.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Avelile amabhungu ngelokubulala
2012-11-02 07:44
Mossel Bay - Avele eNkantolo yeMantshi yaseMossel Bay amabhungu aseWestern Cape asolwa ngokubulala umfundi, kusho iNational Prosecuting Authority (NPA).
UXolisani Thomas noSiyabulela Mbalula, abaneminyaka engu-18 ubudala, bazobuyela enkantolo ngoNovemba 7 uma sebezofaka isicelo sebheyili.
Bagqunywe esitokisini, kusho okhulumela i-NPA u-Eric Ntabazalila.
UThabani Mntini, 19, wagwazwa washona ngesikhathi kusuka ingxabano esikoleni esiseMossel Bay ngesikhathi sekhefu lasekuseni ngo-Okthoba 22.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kwakungcno ngisho iBantu Education - Ramphele
2012-03-23 08:00
Johannesburg - Uhlelo lwezemfundo kuleli selubheda kakhulu ngisho uma liqhathaniswa nolwangesikhathi sikahulumeni wobandlululo, kusho iqhawekazi lomzabalazo uMamphela Ramphele, kubika iThe Star ngoLwesihlanu.
"IMaths Literacy... yini yona leyo? Iyihlazo kakhulu kune-Arithmetic engayenza ngaphansi kweBantu Education," kucashunwa uRamphele esho.
Ubekhuluma esifundweni ngoSolomon Mahlangu e-University of Johannesburg.
URamphele uphinde wahlaba izinga lokuphasa kuka-matric, nelinconywa kakhulu kuleli, wathi alamukelekile neze.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Imindeni isola amaphoyisa ngolwaseMarikana
2012-12-04 14:03
Rustenburg - Imindeni yabavukuzi abadutshulwa ngo-Agasti 16 ikholelwa ukuthi amaphoyisa eSAPS kanye neLonmin ibona abadala le nhlekelele yaseMarikana, kutshelwe ikhomishana kaFarlam ngoLwesibili.
Umeluleki wemindeni engu-34, ummeli uDumisa Ntsebeza SC, ubepheka ngemibuzo umengameli we-Association of Mineworkers and Construction Union (Amcu) uJoseph Mathunjwa.
UNtsebeza utshele uMathunjwa ukuthi imindeni izimisele ngokwazi ukuthi izihlobo zabo zahlangana kanjani nabashona ngo-Agasti 16.
"Ngifuna ukugculiseka ngisize nekhomishana ekutholeni ukuthi wena kwakuyini iqhaza lakho, ngoba imindeni yezwa ngeqhaza lakho lokungasizi ngalutho ngesimo esasiqhubeka,” usho kanje.
"Thina njengemindeni, sibona kungamaphoyisa neLonmin ababanesandla ekushoneni kwabantu.”
UNtsebeza uthe kuyabonakala ukuthi kwakunokungezwani phakathi kwe-Amcu neNational Union of Mineworkers (NUM) ngaphambi kuka-Agasti 16.
Ekupheleni kophenyo, ngizoletha ubufakazi obukhombisa ukuthi ngaphambi komhlaka 16 kuAgasti.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UJohane 6
Izinkulungwane eziyisihlanu ziphiwa ukudla
(Mat 14:13-21; Mark 6:30-44; Luk 9:10-17)
1Kamuva uJesu wawelela ngaphesheya kwechibi laseGalile okubuye kuthiwe ngelaseThibheriya. 2Izindimbane zabantu zamlandela, ngoba zibona izimangaliso zakhe zokuphilisa iziguli. 3UJesu wenyukela entabeni nabafundi bakhe, bafike bahlala phansi. 4Kwase kusondele iPhasika umkhosi wamaJuda. 5UJesu wenyusa amehlo, wakhangwa uquqaba olukhulu lusondela kuye. 6Wayesethi kuFiliphu: “Singazithengaphi izinkwa ezanele ukuba kudle lababantu na?” (Wakusho lokhu emvivinya; empeleni wayekwazi yena ayezokwenza.) 7UFiliphu waphendula wathi: “Izinkwa ezingabiza imali engaphezu kwamakhulu amabili ezinhlamvu zesiliva zingeke zenele ukuba yilowo nalowo athole ngisho nengcosana nje.” 8Omunye umfundi, uAndreya umfowabo kaSimoni Phetro, wathi kuJesu: 9“Nangu umfana onezinkwa zebhali eziyisihlanu nezinhlanzi ezimbili, kepha bekuyini lokhu kubantu abangaka na?” 10UJesu wathi kubafundi: “Hlalisani abantu!” (Kwakukhona utshani obuningi kuleyondawo.) Base behlala abantu. Amadoda ayelapho ayebalelwa ezinkulungwaneni eziyisihlanu. 11UJesu wathatha izinkwa, wabonga kuNkulunkulu, wayesebabela ababehlezi lapho. Wenze njalo nangezinhlanzi; abantu badla beneliswa. 12Kwathi bangesutha, uJesu wathi kubafundi bakhe: “Buthani imvuthuluka, kungachitheki lutho!” 13Base beyibutha yonke, kwagcwala amaqoma ayishumi nambili emvuthuluka yezinkwa eziyisihlanu zebhali ezazidliwe ngabantu.
14Abantu babona lesisimangaliso sikaJesu bathi: “Ngempela, lo nguyena Mphrofethi obhekiweyo ukuthi uyeza emhlabeni!” 15Kwamkhanyela uJesu ukuthi sebehlose ukumphoqa bambeke inkosi, wayesethi nyelele elibhekise entabeni ukuba abe yedwa.
UJesu uhamba phezu kwamanzi
(Mat 14:22-27; Mark 6:45-52)
16Kuthe sekuhwalala, abafundi bakhe behlela echibini, 17bafike bangena esikebheni, baphindela emuva bawela ichibi bebheke eKhaphenawume. Kwahlwa uJesu engakafiki kubo. 18Kwavunguza umoya onamandla uzamazamisa amaza. 19Kuthe abafundi sebegwedle isikebhe ibanga elingaba ngamakhilomitha ayisihlanu noma ayisithupha, babona uJesu ehamba phezu kwamanzi eya ngokusondela esikebheni, base befikelwa ukwesaba. 20Wathi kubo: “Yimi bo, yimani isibindi ningesabi!” 21Babefuna ukumngenisa esikebheni, base befinyelela ngokushesha lapho babeqonde khona.
Izihlwele zifuna uJesu
22Ngakusasa izihlwele zabantu ezazisasele ngaphesheya kwechibi zabona ukuthi besisinye isikebhe nokuthi uJesu akahambanga ngaso kanye nabafundi bakhe kodwa babehambe bodwa. 23Ezinye izikebhe ezazivela eThibheriya zafika ogwini eduze kwendawo lapho abantu babedle khona isinkwa emuva kokuba iNkosi isibongile. 24Kwathi ukuba abantu babone ukuthi uJesu akekho lapho ngisho nabafundi bakhe, bangena ezikebheni baya eKhapenawume befuna uJesu.
UJesu uyisinkwa sokuphila
25Abantu bamthola ngaphesheya kwechibi bathi kuye: “Rabi, ufike nini lapha?” 26UJesu wabaphendula wathi: “Eqinisweni lempela, beningangifuni ngoba niziqonda izimangaliso zami ukuthi zithini, kodwa beningifunela izinkwa lezi enazidla nesutha. 27Musani ukusebenzela ukudla okuphelayo! Sebenzelani ukudla okungapheliyo okuninika ukuphila okuphakade. Kungukudla eniyokwabelwa yiNdodana yesintu, ngoba uNkulunkulu uYise uyishaye uphawu oluyigunyazayo.” 28Base bembuza bethi: “Yini esinagayenza ukuba sifeze imisebenzi efunwa nguNkulunkulu na?” 29UJesu waphendula wathi: “Umsebenzi kaNkulunkulu ukuba nikholwe kulowo amthumileyo.” 30Bambuza bathi: “Simangaliso sini ozosenza sisibone sikholwe kuwe? Uzokwenzani na? 31Okhokho badla imana ehlane njengoba umbhalo ongcwele uthi:
“ ‘UNkulunkulu wabapha
isinkwa esivela ezulwini
badla.’ ”
32UJesu wathi: “Ngoqobo lonke, isinkwa uMose anipha sona sasingesona esivela ezulwini, kodwa nguBaba onipha isinkwa soqobo esivela ezulwini. 33Ngoba isinkwa sikaNkulunkulu siyilowo owehla ezulwini ukuba abele abasemhlabeni ukuphila.” 34Bathi kuye: “Nkosi, siphe njalo lesisinkwa!” 35UJesu wathi kubo: “Mina ngiyisinkwa sokuphila. Lowo oza kimi kasoze alamba, nalowo okholwa kimi kasoze oma.
36“Kodwa kunjengoba ngishilo kini ukuthi ningibonile, nokho anikholwa. 37Bonke labo uBaba angipha bona bayoza kimi, nalowo oza kimi angisoze ngamlahla. 38Ngoba angehlanga ezulwini ukuba ngenze eyami intando, ngehla ukuba ngenze intando kaBaba ongithumileyo. 39Kuyintando yalowo ongithumileyo ukuba ngingalahlekelwa ngisho nangoyedwa walabo anginike bona, kodwa ngibavuse bonke ekufeni ngomhla wokuphela. 40Ngoba lokhu kuyintando kaBaba ukuba yilowo nalowo obona iNdodana nokholwa kuyo abe nokuphila okuphakade. Ngiyomvusa ngomhla wokuphela.”
41AmaJuda akhonona ngoba uJesu ethe: “Ngiyisinkwa esehle ezulwini.” 42Athi: “Lomuntu kasiye yini uJesu, indodana kaJosefa na? Siyamazi uyise nonina. Pho angasho kanjani ukuthi wehle ezulwini na?” 43UJesu waphendula wathi: “Ningakhononi phakathi kwenu! 44Umuntu angeza kimi kuphela uma uBaba ongithumileyo emholela kimi. Ngiyomvusa ekufeni ngomhla wokuphela. 45Abaphrofethi basendulo baloba bathi: ‘Bonke bayoba ngabafundiswe nguNkulunkulu.’ Yilowo nalowo oseke wamuzwa uBaba wafunda kuye uyaye eze kimi. 46Akungoba kukhona oseke wabona uBaba, ngaphandle kwalona ovela kuNkulunkulu; nguyena obone uBaba.
47“Ngiqinisile uma ngithi kini, okholwayo unakho ukuphila okuphakade. 48Mina ngiyisinkwa sokuphila. 49Okhokho benu badla imana ehlane kodwa badlula bafa. 50Kepha lesisinkwa esehla ezulwini siyiloluhlobo okuthi umuntu angaludla angabe esafa. 51Mina ngiyisinkwa esiphilisayo esehle ezulwini. Umuntu odla lesisinkwa uyophila ungunaphakade. Lesisinkwa engiyophana ngaso singumzimba wami, ngisinika umhlaba ukuba uphile.”
52AmaJuda aphikisana abuzana odwa athi: “Lomuntu angasinika kanjani umzimba wakhe ukuba siwudle na?” 53UJesu wathi kubo: “Ngiqinisile ngiyanitshela ngithi, uma ningawudli umzimba weNdodana yesintu niphuze igazi layo, akukho kuphila kini. 54Umuntu odla umzimba wami aphuze igazi lami unokuphila okuphakade, ngiyomvusa ekufeni ngomhla wokuphela. 55Ngoba umzimba wami ungukudla isibili, negazi lami liyisiphuzo isibili. 56Odla umzimba wami aphuze igazi lami uhlala ekimi nami ngihlala ngikuye. 57UBaba ophilayo ungithumile, ngiphila ngaye. Kanjalo futhi lowo odla mina uyophila ngami. 58Sinjalo-ke lesisinkwa esehle ezulwini. Asinjengesinkwa esadliwa ngokhokho benu badlula bafa. Odla lesisinkwa uyophila ungunaphakade.” 59UJesu wakusho lokhu efundisa esinagogeni eKhaphenawume.
Amazwi okuphila okuphakade
60Abaningi babalandeli bakaJesu kwathi bangakuzwa lokhu base bethi: “Lemfundiso ilukhuni. Ngubani ongayimela na?” 61UJesu wezwa igazi limtshela ukuthi bayakhonona ngalokhu, ngakhoke wathi kubo: “Lokhu kuyanicasula na? 62Ningathini uma ningase nibone iNdodana yesintu yenyukela lapho yayikhona na? 63Ukuphila kuvela ngoMoya kaNkulunkulu, amandla omuntu awasizi ngalutho. Amazwi engiwakhulume kini anguMoya kaNkulunkulu, angukuphila. 64Nokho abanye benu kabakholwa.” UJesu wayaze kusukela ekuqaleni ukuthi ngobani abangakholwayo nokuthi ngubani ozothengisa ngaye ezitheni. 65Wayesethi: “Yingakhoke ngithe kini akekho ongeza kimi uma engakuphiwe nguBaba.”
66Abaningi babalandeli bakhe kwathi bangakuzwa lokho bahlehla, ababe besahamba naye. 67UJesu wayesebuza abayishumi nambili wathi: “Nani senifuna ukungishiya na?” 68USimoni Phetro wamphendula wathi: “Nkosi, sikushiye siye kubani na? Amazwi okuphila okuphakade akuwe. 69Siyakholwa, siyazi ukuthi nguwe oyiNgcwele kaNkulunkulu.” 70UJesu waphendula wathi: “Anginikhethanga yini nina eniyishumi nambili na? Kepha omunye wenu ungusathane?” 71Wayegudlise kuJudasi umntakaSimoni Iskariyothe, omunye wabayishumi nambili, owayezogcina esechilizele uJesu ezitheni.


text:
Lisekhona ithemba ngeZimbabwe - Tsvangirai
2012-07-23 07:25
Canberra - IZimbabwe isikulungele ukuphinde isebenzisane namazwe omhlaba, kusho uNdunankulu uMorgan Tsvangirai njengoba ehambele e-Australia, nethe izimisele ngokuxegisa unswinyo.
UTsvangirai uthe yize izwe lakhe linomlando "onganambithisiseki", uthe uhulumeni wobambiswano uyisinyathelo sokulungisa iphutha lezepolitiki elenzeka esikhathini esedlule.
"Ngithemba ukuthi ngosizo lwenu, nesihe samazwe omhlaba, singase sikwazi ukutakula izwe lethu," esho esidlweni sasemini ebesihanjelwe nawumlingani wakhe wase-Australia uJulia Gillard.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Sekuyachwaza ngeMandela Day
2012-07-17 12:03
Durban - IKwaZulu-Natal izobe iphansi phezulu ngemisebenzi yokunikela ngesikhathi sayo njengengxenye yemigubho yeMandela Day yokunikela imizuzu engu-67 ekwenzeni okuhle.
UNelson Mandela nowayengumengameli kuleli uzobe eqeda iminyaka engu-94 azalwa, kanti ukuhlonipha lolu suku amabhizinisi, izikole, izinhlaka zikahulumeni kanjalo nezinhlangano ezinikela ngosizo bazobe belula isandla kulabo abaswele emiphakathini.
UMnyango wezamaPaki, ezokuNgcebeleka namaSiko uzohlanganisa amavolontiya azolungisa isikole i-JL Dube Secondary.
Bazobe belungisa amawindi nezicabha okuphukile, bependa, betshala izihlahla belungisa namapayipi.
Undunankulu uZweli Mkhize, noMeya yeTheku uJames Nxumalo nabo bazobe beyingxenye yalokhu.
Kuzothi amalungu oMnyango wezokuHlunyeleliswa kweziMilo wona uhambele eZiphozonke Primary School eMpangeni.
Zingi nje izindawo ezizohanjelwa ngenhloso yokwenza umehluko emphakathini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uvalo ngokuminza kwabantu ngamaholidiComment on this story
BAWINILE NGCOBO
SIPHEZULU isibalo sabantu abaminzayo nabasinda sekukubi beminza emabhishi, emadamini nasemfuleni kuleli.
NgoLwesihlanu abakwaNetcare 911 baveze ukuthi babizelwe ezigamekweni ezingu-218 zokuminza kusukela ngoJanuwari kuze kube u-Okthoba kulo nyaka okuyisibalo abathi siphezulu.
Bathi ngonyaka owedlule ngo-Okthoba noDisemba babizelwa ezigamekweni ezingu-102 zokuminza.
Ngempelasonto abakwa-Netcare 911 bahambele eShaka Marine World, eThekwini lapho bebefundisa khona abantu ukuthi kumele basize kanjani umuntu ominzile noma ocishe waminza uma bebhekana nalesi simo.
UMnuz Peter Feurstein oyi-Operations Director kwa-Netcare 911 uthe lezi zibalo ziyethusa njengoba kuza amaholidi okuphela konyaka nokuyisikhathi esinesibalo esiphezulu sokuminza kwabantu.
Ngokombiko weMedical Research Council of South Africa kule minyaka emihlanu sekushone abantu abangu-3 000 ngokuminza kuleli.
UFeurstein uthe kujwayelekile ukuthi kwelakuleli kuzwakale ukuthi sekunengane eminzile noma ecishe yaminza.
Uthe ukuqikelela nokukwazi ukulekelela lowo osuke eminza ngokushesha kuyawenza umehluko ekuhlengeni impilo yabantu.
Uthe izingane ezincane ziba yizisulu zokuminza kalula ngoba azazi ngobungozi bamanzi futhi zisuke zifuna ukuzidlalela ngawo.
“Amaphesenti angu-75 abantu abaminzayo kuleli, yizingane ezineminyaka engaphansi kwemihlanu,” kusho uFeurstein.
Uthe abakwaNetcare bayakuncoma ukuthi uma kune-swimming pool ekhaya ihlale ifakwe inethi noma ibiyelwe.
Uthe lokhu kuvikela kwenza umehluko omkhulu ekunciphiseni isibalo sabaminzayo.
“Uma umuntu enezingane ezincane, ukuqaphela yikho olubalulekile ekuzigcineni ziphephile. Izingane eziningi ziminza ngesikhathi zibhukuda zingagadiwe emfuleni, amadamini nasolwandle. Izingane ezincane ziminza ngisho emabhakedeni agcwele amanzi, kumele zihlale zigadiwe ngaso sonke isikhathi,” kusho uFeurstein.
UDkt Victoria Roets oyi-Principal Medical Consultant kwa-Netcare 911 uthe uma umuntu eminza kumele lowo ozama ukumhlenga enze isiqiniseko sokuthi uphephile, bese ekhipha ominzayo emanzini.
Kumele obeminza abekwe endaweni eqondile, kubhekwe ukuthi usaphefumula nokuthi uyaphendula yini ma kukhulunywa naye.
Ngemuva kwalokho, kufonelwe abezimo eziphuthumayo abazoletha ithimba elizosiza.
Abezimo eziphuthuyo bayakwazi ukunika imiyale-lo yokuthi kungenziwa njani ngesikhathi kulindwe bona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Amapholisa athi sethole imbiko etshiyeneyo mayelana ngesizalwane seRwanda esibikwa sihlala eZimbabwe ngudlu, esetheswa icala lokuphatheka ekubulaweni kwabantu bohlobo lwesiTutsi phose isigidi, 800, 000 ngo1994.
Amapholisa asebenza phansi kogatsha lweCriminal Investigation Department (CID) aveze ngoMvulo ukuthi athukuthele ngokuthungatha umzila kaMnu Protais Mpiranya.
Okhokhela ugatsha lweCID eHarare uMnu Peter Magwenzi utshele iStudio 7 ngoLwesibili ukuthi ngemva kombiko wabo ngoMvulo, sebethole imbiko etshiyeneyo evela ebantwini abathi bayakwazi ukuthi uMpiranya uhlala ngaphi.
Ngalokho, uMagwenzi uthi sebeqalisile ukukhangela limbiko. Kodwa kathandanga ukukhuluma okunengi ngaloludaba esithi kafuni kuphaphisa inyoni.
Ingcwethi ecubungula ezombusazwe uMnu Effie Dlela Ncube uthi uMpiranya kumele abotshwe abuyiselwe eRwanda ayebhekana lomthetho ngamacala awadalayo.
Ingxoxo LoMnu Effie Dlela Ncube
UMpiranya udingwa ngumthethwandaba weInternational Criminal Tribunal for Rwanda ethonisa amacala okubulawa kwamaTutsi. UMnu Mpiranya wayekhokhela ibutho elalivikela uMongameli ngalesosikhathi, lona elaphatheka kusehlakalo lesi.
Amapholisa athi usebenzisa amabizo okuzibazela atshiyeneyo agoqela elithi Patrick Sambo, Theophase Mahuku lelithi Jairus Kakule.
IInternational Criminal Tribunal for Rwanda ithi ozakupha amapholisa imbiko ezakhokhelelela ekubotshweni kukaMpiranya uzathola umvuzo wezigidi ezinhlanu zamadola, i$5 million.


text:
Ubuye ngezinkani uZola
2011-09-23 10:51
Bonginkosi Dlamini
Johannesburg - Njengenhlalayenza, kuyaphithizela emzini kaZola kunephathi, kugcwele izimoto eziphambili ezipake ngaphandle endaweni ethulile, eMelville, eGoli.
Inkampani eqopha uhlelo lwakhe olusha, oluthi Rolling with Zola, ingimemaeukuba ngingene e-lounge yakulo muzi.
Izibani, amakhamera, bese kuthiwe, 'action...' bese eyaqala ukuqopha amakhamera, futhi uZola, ogama lakhe langempela nguBonginkosi Dlamini, ungena e-lounge ethokomele.
Ufake isikibha esiluhlaza nejini nezicathulo, yebo, nekepisi ukuphelelisa ukubukeka kwakhe.
UZola uqopha isigcawu sesithathu sohlelo lwakhe, oluzovezwa kancane ku-etv ngomhla ka-25 kuSepthemba ngo-18:30.
Uyaqaphela ukuthi yimi engizoxoxa naye futhi ubuso bakhe buyabuna... futhi akafihli.
"Kukanjani ethumele wena?" ebuza, ebhekisela esinqumweni somhleli sokuthumela mina ukuzoxoxa naye. "Uyazi ukuthi wena ukwazi ukungithonya kalula futhi ungangenza ngisho noma yini," ehleka.
"Kodwa hhayi namuhla," ecacisa. Esikhathini esingaphambilini uZola ubengazenzi izingxoxo kodwa namuhla, ngemva kwesikhathi eside, uvumile ukwamukela i- DRUM kwakhe.
– Le ndaba ungayithola yonke kwi-Drum.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Drum


text:
Kushone 17 kuhlaselwa eBaghdad
2013-01-22 16:22
Bangdad - Izehlakalo ezahlukene zokuhlasela ngamabhomu ezenzeke ngoLwesibili, zishiye abantu abangu-17 beshonile eBaghdad, kusho amaphoyisa angathandanga ukudalulwa.
Yize noma bengekho abaphumele obala bavuma umonakalo, izinsolo zithi abahlaseli yiqembu iSunni, elidlelana ne-Al Qaeda.
Ukuhlasela kokuqala kwenzeke ekuseni eMahmoudiya, endaweni eqhele ngo-30 kilometers nenhlokosolobha, bahlanu abantu abashone kulesi sehlakalo kwalimala kambi abanye abangu-15, kusho amaphoyisa.
Kwesinye isehlakalo idelakufa liziqhumise ngebhomu eTaji, kwashona abantu abayisikhombisa kwalimala abanye abangu-26.
Isehlakalo sokugcina senzeke eShula, kuqhume imoto ebipakiwe icushwe ngamabhomu, kwashona abantu abahlanu kwalimala abangu-15.
– Landela Izindaba News24 kuTwitter
(@IzindabaNews24).


text:
U-50% wabaqokwe yi-ANC ngabesifazane eKZN
2012-12-05 12:03
Durban - Bangaphezulu kuka-50% abesifazane abaphakanyiselwe ekungeneni ekomidini eliphezulu le-ANC kuzwelonke, bephakanyiswa yi-ANC eKZN, kubike iMercury ngoLwesibili.
Ohlwini lwamagama angu-80 ezikhundla zokuba kwi-NEC, iKwaZulu-Natal iphakamise amagama angu-42 abesifazane.
UBaleka Mbethe noJessie Duarte baphakanyiswelwe ezikhundleni eziphezulu -- iNational Working Committee – nokwenze isibalo sabesifazane abaphakanyisiwe sanyukela ku-44 esifundazweni.
Abanye besifazane abaphakanyisiwe kuhlanganisa uSihlalo we-African Union Commission uNkosazana Dlamini Zuma, uNgqongqoshe weMfundo eyisiSekelo u-Angie Motshekga, uSomlomo wesifundazwe uPeggy Nkonyeni, uNdunankulu waseGauteng uNomvula Mokonyane, kanye noNgqongqoshwe wezangaPhandle uMaite Nkoana-Mashabane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usalindile owakhubazeka emva kokujovwaComment on this story
LUNGI LANGA
UKHALA ngokulindiswa umnyama ongenafu umfana (21) okhubazeke emuva kokujova esokwa emtholampilo waseHammarsdale.
USiphesihle Mthembu waseHammarsdale ongasakwazi ukuhamba emuva kokujova ngoMeyi emtholampilo iPeaceville uthe namanje usalinde ukuzwa ngophenyo loMnyango wezeMpilo ngodaba lokulimala kwakhe emuva kokuthi uMnyango uthembise ukuthumela iziphathimandla ezizombheka emuva kokuthintwa kwawo yiSolezwe ngodaba lwakhe.
“Bagcine ukufika ngesonto eledlule ngesikhathi besanda kuthintwa yiphephandaba. Ngesikhathi befika bangitshela ukuthi bazothumela onompilo abazofika bezongifunza iphalishi kepha akuzange kufike muntu,” kusho uMthembu.
Uthe okumxakayo ngalolu phenyo olwenziwayo wukuthi akekho udokotela oseke wathunyelwa ukuzomxilonga.
Useze wangena esibhedlela eMariannhill ngenxa yokugula kanti namanje akekho oseke wafika evela emahhovisi oMnyango ukuzobheka ukuthi akuhambelani yini nesigameko sokujova kwakhe belungisela ukumsoka. UMthembu uthe waphelelwa amandla waquleka ngoLwesihlanu kanti lokhu sekuholele ekutheni asebenzise isihlalo esinamasondo ngoba akasakwazi ukusebenzisa izinduku.
Umhlengikazi osebenza komunye umtholampilo owenza izinhlelo zokusoka ongafunanga ukudalula igama lakhe watshela Isolezwe ukuthi kungenzeka ukuthi uMthembu wajovwa ngomjovo omningi kunalowo owawudingeka noma akajovwanga ngendlela noma waliwa wumjovo.
Izolo, uNkk Penny Dladla woMnyango wezeMpilo KwaZulu-Natal uthe seluphothuliwe uphenyo ngesimo sikaMthembu. Uthe basathumele imininingwane yalo ehhovisi lenhloko yoMnyango wezeMpilo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kulimale-13 iziboshwa zihlasela amaphoyisa
2012-11-09 16:36
Colombo - Abantu abangu-13 basale belimele ngesikhathi kuqhuma inganono ejele iziboshwa zihlula ngamandla amaphoyisa ziwaphuca izibhamu.
Lokhu kwenzeke ngesikhathi abeSpecial Task Force beqhuba uphenyo ngaphakathi ejele iWelikada, amaphoyisa abethungatha izikhali, omakhalekhukhwini kanjalo nezidakamizwa, kusho isikhulu sitshela abezindaba ze-AFP.
"iziboshwa zidonse izibhamu zamaphoyisa zazisebenzisa, kudingakale ukuthi kuvalwe izingxenye ezithile zejele ukuqikilela ukuthi abekho abathelwa ngamachaphazelo,”
Umqondisi esibhedlela iColombo National Hospital u-Anil Jasinghe, uthe bangu-13 abantu baangeniswe esibhedlela bedutshuliwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Idide umndeni eyebhungu elabulawaComment on this story
NQOBIZIZWE ZWANE
KUQUBUKE indida ngokubulawa kwebhungu laseNseleni, eBhejane lisendaweni yokucima ukoma esigodini saseZikhaleni.
Lokhu kudideka kudalwa wukuthi lezi zigodi zinemingcele ebekiwe njengoba le ndawo ike yakhungathwa yimpi yokugawulana ngocelemba edlule nemiphefumulo yabafundi abangaphezu kwabathathu bezikole ezahlukahlukene.
Unina kaMnuz Sipho Mathenjwa (28) owagwazwa amanxeba amathathu endaweni yokucima ukoma iSakhile Tavern emini ngeledlule, uNkk Thandekile Mathenjwa, uthe abaqondi ukuthi ngabe ukubulawa kukaSipho kuhlangene yini nempi yokujuqana ngocelemba egubuzele le ndawo.
“Asazi ukuthi ukubulawa kukaSipho kuhlobene yini nempi yezigodi eliwa ngocelemba. Sathola ucingo seluthi asize sizobona uSipho esegwaziwe. Ngeke ngisho ukuthi akuhlangene nakho futhi ngeke ngisho ukuthi kuhlangene. Uma uzwa ukuthi yini eyabangwayo kule ndawo yokuphuza ungamangala,” kusho uNkk Mathenjwa.
Elandisa ngesizathu sokubulawa kukaSipho, uNkk Mathenjwa uthe ingane yakhe yabulawela ukuthi ngesikhathi ihlehla kwagxobeka uphaqa wowesifazane okuthiwa wagwaza umufi kathathu ngaphambi kokukhala emuke.
“USipho kuthiwa wayehlehla enganakile, ngebhadi wagxoba le ntombazane onyaweni. Kuthiwa yambuza ukuthi uyazi ukuthi ingamgwaza yona kungabi ndaba zalutho. USipho kuthiwa waphika wathi ngeke iyenze leyo nto. Ngesikhathi eseyochama kuthiwa yamlandela kunganake muntu yamgwaza kwabonakala ngegazi phansi,” kusho uNkk Mathenjwa echiphiza izinyembezi.
Eqhubeka uNkk Mathenjwa uthe: “Amaphoyisa asitshela ukuthi yiwona azonquma ukuthi azokwenza njani ngecala. Sisalinde ukuzwa ukuthi likhona yini noma alikho ngoba vele umonakalo sewenzekile uSipho akasekho.”
Imizamo yeSolezwe yokuxoxa nomnikazi wale ndawo yokucima ukoma okuvela ukuthi sekungokwesibili kushona umuntu kuyona ngale ndlela ibhuntshile njengoba kubikwe ukuthi umnikazi wayo owaziwa ngoMnuz Ndlovu uyagula ulele phansi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Udaba lokumisa ukhetho lokwamukela kumbe ukungemukeli ugwalo olukhangelelwe ukuba yisisekelo sombuso esitsha iDraft Constitution, olweReferendum olukwezwe emthethwandaba inhlanganiso ye National Constituional Assembly, iNCA, luzathoniswa ngolweSihlanu eHarare.
Linhlanganiso ithi ifuna ilanga lokhetho lweReferendum ludluliselwe phambili komhla ka 16 wenyanga ezayo ngoba uzulu engaphiwanga isikhathi eseneleyo sokuhluza ugwalo olungaba yisisekelo sombuso nxa uzulu engavota uYes.
Inhlanganiso ye NCA yavela yathi kayisekeli uhlelo lokuloba isisekelo sombuso ngoba lwakhokhelwa nguhulumende hatshi uzulu mathupha. Kungwalo ezisemthethwandaba iNCA ithi uMongameli Robert Mugabe lohlangothi lwezokhetho, iZimbabwe Electoral Commission kumele bamise lolukhetho.
Ingcwethi kwezemithetho, uMnu. Matshobana Ncube utshele uChris Gande we Studio 7 ukuthi isingqumo saloludaba sikhangelelwe ukwethulwa ngolweSihlanu.
Ingxoxo loMnu. Matshobana Ncube


text:
ILokeren inqabile ukukhulula uPatosi
2012-12-13 10:02
Johannesburg - Iphupho lika-Ayanda Patosi lokubonakala okokuqala egijima kuBafana Bafana uma isibhekene neMalawi lishabalele ngemuva kokunqaba kweqembu lakhe laseBelgium, iLokeren, ukumdedelela lo mdlalo wobungane, kubika iSowetan.
UPatosi ubebizwe okokuqala kulo mdlalo ozoba seMoses Mabhida Stadium ngoDisemba 22 kulandela ukudlala ngendlela encomekayo eBelgium,
nalapho ekwazile ukuthatha izinhliziyo zabaningi kuligi.
ILokeren ithi ngeke ikwazi ukumdedela njengoba bezodlala neqembu likaDarren Keet, iKortrijk ngoDisemba 21.
"Ngeke simvumele ukuba ahambe, ubaluleke kakhulu eqenjini lethu," kusho umqondisi wezemidlalo kuLokeren uWilly Reynders. "Siyamdinga uPatosi uma sesitholana phezulu neKortrijk."
ILokeren ayiphoqiwe ukuba idedele uPatosi njengoba umdlalo weBafana neMalawi ungekho ezinhlelweni zeFIFA.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
WASHINGTON DC—
Umphathintambo wezemali uMnu. Tendai Biti uthi uhulumende usesele lemadlana esikhwameni selizwe. UBiti uthi uhulumende usesalelwe lamakhulu amabili alamatshumi ayisikhombisa amadollar – $217 ngemva kokubhadala iholo lesisebenzi ngeviki ephelileyo.
Ubikwa etshele intathelizindaba eHarare ukuthi ezinye izisebenzi zilemali enengi kuma bank accounts azo ukwedlula uhulumende. Ele Zimbabwe libhekane lenhlupho zokusilela kwemali ngenxa yokungathuthuki komnotho welizwe.
Umnotho welizwe ukhangelelwe ukuthuthuka ngesilinganiso sokuhlanu ekhulwini – 5%
Kusenjalo, uBiti uthi ugatsha olubona ngezokuthuthukisa inotho kazulu luthathela amankampani imali yama Community Share Ownership Trusts okungekho emthethweni.
Uqhubeka uBiti ethi umthetho weIndigenization awuvumeli ugatsha lolu ukuthi lubambe ngamandla amankampani ukuthi abumbe izikhwama zama Community Trusts.
Uthi kumele amankampani la athengisele uzulu amashares edlula okuyisilinganiso sokungamatshumi ekhulwini – 51%.
UBiti uthi okwenziwa lugatsha lolu yikwephula umthetho ongavumeli ukuthi amankampani abanjwe ngamandla ukuthi anike abantu kumbe uhulumende imali.
Uthi uhlelo lwama community trusts lutholisa inzuzo kulabo abaluqhubayo hatshi uzulu.
Amankampani ezemigodi asebumbe izikhwama ezitshiyeneyo zama community trusts okungakhanyiyo ukuthi zenziwani.
Kulabanye ababikwa sebetshontsha imali yama Community Trusts endaweni ezinjenge Zvishavane.
Umnu. Liberty Bhebhe ingcwethi ebona ngezenotho utshele uGibbs Dube weStudio 7 ukuthi uyitshaye ekhaleni uBiti njengoba ama Community Share Ownership Trust la ebanjwe libandla le Zanu PF.
Ingxoxo Esiyenze LoMnu. Liberty Bhebhe


text:
U-Obama uxwayisa iRwanda ngolwaseDRC
2012-12-19 10:10
Washington - UMengameli waseMelika uBarack Obama ngoLwesibili ucele uMengameli waseRwanda uPaul Kagame ukuba ayeke ukweseka amavukelambuso ezweni laseDRC, kusho iWhite House.
Ikhiphe lesi sitatimende esishubile kulandela ukuba iWashington ifakele unswinyo abaholi ababili beqembu lamavukelambuso i-M23, ngoba besebenzise izingane ekubeni ngamasosha.
Enkulumweni noKagame ngocingo, u-Obama "uthe ukweseka nanoma ingayiphi indlela i-M23 akuhambisani nezifiso iRwanda enazo zokudala uzinzo nokuthula," kusho iWhite House.
U-Obama ubeke kabanzi kuKagame ukubaluleka kokuqeda konke ukwesekwa kwamavukelambuso eDRC, nobekungukugcina isethembiso sakhe asenza.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Kusule obeyisethenjwa eqenjini le-NFPComment on this story
MLUNGISI GUMEDE
IGQEMEKE engeqiwa ntwala iNational Freedom Party (NFP) ngemuva kokulaxazwa yisethenjwa sayo uDkt Cedric Xulu (osesithombeni) osule isigubhukane ngempelasonto.
UMnuz Xulu wazise uNobhala waleli qembu kuzwelonke uSolwazi uNhlanhla Khubisa ngesenzo sakhe.
Kwi-SMS Isolezwe elinayo uXulu ayithumelele uKhubisa, uthe uthathe isinqumo esibuhlungu sokuhoxisa ubulungu bakhe eqenjini. Uphinde wacela uKhubisa ukuba adlulise umyalezo wokwesula kwakhe kuMengameli wale nhlangano uNkk Zanele Magwaza-Msibi, wabe esefisela neqembu izibusiso nokuvikeleka njengoba liqhubekela phambili.
Lo mholi uke waba nguNobhala wale nhlangano isanda kusungulwa futhi wabamba neqhaza elikhulu kudwetshwa umthetho-sisekelo weqembu.
Amalungu ale nhlangano akhulume neSolezwe kodwa acela ukungadalulwa athe ukuhamba kukaXulu kuzoshiya isikhala esikhulu okuzoba nzima ukusivala.
Imizamo yokuthola uKhubisa ibhuntshile njengoba ucingo lwakhe belukhala lungabanjwa izolo.
Kunemibiko ethi ubengasaneme kuleli qembu kusukela ekhala ngaphansi embangweni wesikhundla sokuba nguNobhala asihlwithwa kabuhlungu nguKhubisa.
Kuvela nokuthi ubekwikhempu eyaziwa nge-Finish egcwele amalungu anganeme ngobu-holi bukaMagwaza-Msibi.
UXulu uthe usezogxila kwezamabhizinisi.
“Ikusasa alaziwa, kungenzeka ngiphinde ngibuye kwezombusazwe,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ivelile inkantolo esolwa ngokudlwengula
2012-12-07 07:55
Pamela Mkhize, The Witness
Durban - Ivelile ngaphambi kweNkantolo yeMantshi yaseShowe inyanga eyadlwengula owesifazane ithi iyamelapha ngoba kukhona abafuna ukumenza utokoloshe.
Le nyanga, 55, iboshelwe ukudlwengula owesifazane, 24, ngesikhathi iya emndenini wakhe ngoLwesibili ebusuku eMqwekazi ithi iyoxolisa.
Okhulumela amaphoyisa aseShowe uCaptain Tienkie van Vuuren uthe le nyanga yathi lo wesifazane unemimoya katokoloshe.
“NgoMsombuluko le nyanga yahlela ukuthi bahlangane nalo wesifazane ngabo-19:00 ukuze imelaphe. Kuthiwa waya naye ehlathini wafika wamdlwengula," kusho uVan Vuuren.
Umholi wendawo, uMfuneni Mchunu, uthe lesi sigameko "asithandeki".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Siyakhula esabashone efemini eDhaka
2012-11-26 07:24
Dhaka - Kushone okungenani abantu abangu-112 ngesikhathi kuqubuka umlilo efemini yendwangu ngaphandle kwenhlokodolobha yaseBangladesh, iDhaka, kusho izikhulu.
Lo mlilo uqale ngoMgqibelo ebusuku kuleli bhilidi elinezitezi eziyisishiyagalombili elisetshenziswa yiTazreen Fashions, engaphansi kweTuba Group, nehlinzeka iWal-Mart nezinye izikhondlakhondla zezitolo eMelika nase-Europe.
NgeSonto ekuseni, izicishamlilo bese zithole izidumbu ezingu-100, kusho isikhulu soMnyango wezoMlilo uMajor
Mohammad Mahbub etshela abe-Associated Press.
Uthe bangu-12 abalimele bezama ukugxuma ebhilidini.
- Landela
IzindabaNews24 kuTwitter
- Sapa - AP


text:
Kucishe kwambhedela owe-5FM
2012-03-07 07:18
Johannesburg - Umsakazi we-5FM ohlezi esematheni ngezindaba ezingezinhle, uGareth Cliff, uchithe imizuzwana esendlini emnyama kulandela ukuthi ebanjwe eshayela imoto ebidla amagalani ePitoli ngoLwesibili ebusuku.
"Ngichithe imizuzwana nje engatheni ejele, ngenxa yokungaziphathi kahle...kodwa ngijabulile ngesikhathi sebengidedela," kusho uCliff etshela iTalk Radio 702 ngoLwesithathu ekuseni.
Uthi ubebuyela ekhaya emuva kokuqopha ama-Idols eThekwini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Indoda ibanjwe nezidakamizwa emathunjini
2012-12-03 07:41
Cape Town - Owesilisa, 26, ukhalelwe ngamasongo kaSigonyela ngemuva kokutholakala nezidakamizwa emathunjini, kusho amaphoyisa aseWestern Cape.
Amaphoyisa, nabelunywe indlebe, amise imoto yohlobo lweVolkswagen Polo kuN12 phakathi kwe-Oudtshoorn neGeorge ngoMgqibelo ntambama, kusho uCaptain Bernadine Steyn.
Kube sekuseshwa imoto kwangatholakala lutho.
Ukutshengisa ukusaba kwalo wesilisa kudale ukuthi amaphoyisa amyise esibhedlela sendawo.
“Kufike kwenziwa ama-x-rays natshengise izidakamizwa emathunjini akhe," kusho uSteyn.
Le ndoda izovela eNkantolo yeMantshi yase-Oudtshoorn ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ziyazwakala izigi zikaMagebhula - Umbono
2012-11-26 15:54
Cape Town - Kungokokuqala ngqa kusukela kuqale isizini ukuthi umqeqeshi weKaizer Chiefs uStuart Baxter, aphumele obala athi unokukhathazeka.
Uthi akakhululekile njengoba izimbangi ezinkulu zeziMpofana, okuyi-Orlando Pirates, zisalele emuva ngephuzu elilodwa kuphela.
Sibuze abafundi beziNdaba News24 ukuthi ngabe lokhu kusho ukuthi uBaxter useyazizwa izigi zikaMagebhula?
Abanye babo baphendule kanje:
U-Andile Dube Thabany uthe: Iphoyinti abasele ngalo emuva angeke balicoshe phansi, kofanele bashaye iqembu elithile bese belithola....Rise Khosi Rise......nangu uYeye.
UPinky Mthembu uthe: Kwamina ngingumlandeli weziMpofana angikhululekile.
UMuzisto Sthole Mondise uthe: Zizwakala kahle nje izigi zendoda emnyama, ngisho ungabuza bona abeChiefs bayazi nabo.
UMesuli Mayor Mthembu uthe: Ngilokhu ngishilo, uma ungaya eNaturena namanje abanye baphethwe yizisu, abanye bayamfoma umjuluko baphupha ngelanga elikhulu.
Thina sisacabanga uhambo oluya eCape Town, ayeza amaBhakabhaka.
USiphamandla Manzini uthe: Yebo iPirates isefomini enhle kodwa kuningi okungenzeka, kunekhefu elide elizayo elinomthelela emaqenjini okwesibili isazodlala kweyase-Africa, nakho okungabakhathaza abadlali.
Luselude ukhalo.
UThandokuhle Miya uthe: Cha, iBhakabhaka isasefomini futhi inabadlali abahle, akufani bathi kuMotaung, okuthi uma kungekho omunye bese kubanjwa kuyekwa.
Konakele, nokho iBhakabhaka nayo isazoba senkingeni ngenxa yemidlalo yase-Afrika.
Uthini wena njengomthandi webhola?
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News 24


text:
Kushone 15 engozini yebhasi eChina
2011-12-13 08:49
Beijing –Kushone izingane zesikole ezingu-15 engozini yebhasi eyenzeke empumalanga kwaseChina ngoLwesibili, emuva kwengozi efanayo kuleliya lizwe ngenyanga edlule.
Kushone izingane ezingu-15, kwalimala eziyishagalombili, omunye wabo kakhulu, kusho okhulumela uhulumeni wesifundazwe saseJiangsu.
IXinhua News Agency ithe ngoLwesibili lebhasi ibiphethe abafundi abangu-29, futhi ibikwazi ukugibelisa abantu abangu-52.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Sapa - AP